AMERIKANCI PONOVO KRŠE SPORAZUM SA TALIBANIMA! Rusija zabrinuta zbog moguće ESKALACIJE sukoba! - Informer\nRusija je zabrinuta mogućom eskalacijom oružanog konflikta u Avganistanu zbog američkog odlaganja da povuče trupe do 11. septembra 2021. godine, navodi se u komentaru portparolke Ministarstva spoljnih poslova Rusije Marije Zaharove\n- Najava SAD da namerava da povuče svoje trupe iz Avganistana do 11. septembra 2021. godine predstavlja još jedno kršenje američko-talibanskog sporazuma koji je potpisan 29. februara 2020. godine i koji predviđa potpuno povlačenje američkih snaga do 1. maja 2021. godine. U vezi s tim, zabrinutost izazova moguća eskalacija oružanog konflikta u Avganistanu u bliskoj budućnosti što može potkopati napore da se pokrenu direktni pregovori unutar Avganistana - navodi se u komentaru.\nOna je naglasila da Moskva potvrđuje svoju zainteresovanost za "očuvanje perspektive konstruktivnog dijaloga zaraćenih strana u Avganistanu koje vodi ka prekidu višegodišnjeg rata u Avganistanu i pretvaranju zemlje u mirnu, nezavisnu i neutralnu državu".\nRusija Amerika Avganistan talibani sporazum o povlačenju


Šojgu: Rusija posjeduje postrojenja za uništavanje sirijskog oružja\n"Mi imamo postrojenja za utilizaciju takvog oružja, ali između 'spremni smo' i 'možemo' postoji razlika"\nSergej Šojgu, Foto: Arhiva Vijesti\n19.09.2013. 14:08h Ažurirano: 19.09.2013. 14:08h\nRusija ima mogućnosti za uništenje sirijskog hemijskog oružja na svojoj teritoriji, ali o tome se mora donijeti odluka na međunarodnom nivou, kaže Sergej Šojgu.\n"Mi imamo postrojenja za utilizaciju takvog oružja, ali između 'spremni smo' i 'možemo' postoji razlika", rekao je Šojgu, ruski ministar odbrane, odgovarajući na pitanje može il Rusija da učestvuje u uništavanju sirijskog arsenala hemijskog oružja, prenio je Itar-Tas.\nRuska državna agencija navodi da je Šojgu, na marginama zasijedanja Međunarodnog diskusionog kluba "Valdaj", izbjegao direktno da odgovori na to pitanje, naglašavajući da će Rusija, ukoliko i bude radila na tome, "u slučaju da bude takva odluka", to biti u sastavu međunarodne koalicije.\nRIA Novosti je prenijela izjavu generalnog direktora Organizacije za zabranu hemijskog oružja Ahmeta Uzumdžua, da će sjednica izvršnog komiteta te organizacije, na kojoj će se razmatrati pitanje likvidacije hemijskog oružja, biti održana u petak, 20. septembra.\nRanije je šef ruske diplomatije Sergej Lavrov rekao da će eksperti Rusije i SAD u Organizaciji uskoro pripremiti predloge mehanizma za uništavanje sirijskog arsenala.\nPredsjednik Sirije Bašar el-Asad saglasio se da Sirija bez dodatnih uslova preda pod međunarodnu kontrolu arsenal hemijskog oružja, procjenjujući da bi uništavanje trajalo godinu dana i koštalo približno milijardu dolara.\nTvrdeći da vlasti nemaju nikakve veze sa hemijskim napadom od 21. avgusta, Asad je za televiziju "Foks njuz" (Fox News) rekao da je Sirija spremna da preda hemijsko oružje zemlji koja je spremna da ga prihvati.\nInspektori UN u ponedjeljak su predstavili izvještaj po kome su 21. avgusta kod Damaska eksplodirale rakete sa punjenjem nervnog bojnog otrova sarina.\nSukobi u Siriji traju od marta 2011. godine i u njima je do sada poginulo više od 100.000 ljudi.\nSirija hemijsko oružjeRusijaSergej LavrovSergej Šojgu\n09.04. 18:56 h\t231\t28182\n09.04. 21:40 h\t59\t16661\n10.04. 08:30 h\t12218\n09.04. 23:14 h\t8147\n09.04. 23:35 h\t4730


(FOTO) POKLON ZA MUP SRBIJE: Nemačka graničnoj policiji donirala 20 vozila vrednih 300.000 evra | Vesti | Kurir\nStefanović i Ditman potpisali Protokol o primopredaji\n(FOTO) POKLON ZA MUP SRBIJE: Nemačka graničnoj policiji donirala 20 vozila vrednih 300.000 evra\nDruštvo 20.04.2018. 13:21h 20.04.2018. 13:23h\nBEOGRAD - Nemačko savezno ministarstvo unutrašnjih poslova doniralo je MUP-u Srbije 20 vozila ukupne vrednosti 300.000 evra koja su namenjena jedinicama granične policije u sprečavanju ilegalnih migracija i koriste se u manje pristupačnim terenima.\nMinistar unutrašnjih poslova Srbije Nebojša Stefanović i nemački ambasador Aksel Ditman potpisali su danas Protokol o primopredaji opreme i vozila ističući da odnosi između dve zemlje napreduju odličnim tempom i pokazuju da saradnja donosi dobre rezultate.\nStefanović je rekao da Srbija ima odličnu saradnju sa MUP-om Nemačke, navodeći da su to ministarstvo i nemačka vlada u poslednjih osam-devet godina donirali preko devet miliona evra, što Nemačku svrstava u jednu od najznačajnijih donatora.\nZahvaljujući na kontinuiranoj podršci, Stefanović je podsetio, da je MUP ranije od njih dobio sedam vozila za kriminalističku policiju i jedno vozilo unutrašnje kontrole.\nOn je ukazao da je sa nemačkom policijom obavljena jedna od najboljih akcija u kojoj je zaplenjeno više od 300 kilograma kokaina, 106 kilograma hašiša...\n"Trudimo se da budemo pouzdan partner i da Srbija bude zemlja na koju se može računati u borbi protiv terorizma i pranja novca", rekao je Stefanović.\nDitman je još jednom istakao odličnu operativnu saradnju između MUP Srbije i Nemačke.\n"Imamo bliske političke odnose i sve je to deo naše podrške Srbiji na putu ka EU", rekao je Ditman i dodao da ovom donacijom Nemačka želi da olakša rad i pomogne pograničnoj policji u borbi protiv ilegalnih migracija.\nDitman je rekao da je Srbija godinama pouzdan partner u suzbijanju ilegalnih migracija.\n"Borba protiv ileganih migracija, trgovina narkoticima, oružjem i borba protiv terorizma su veliki izazovi koje samo zajedno možemo da savladamo. Saradnja između organa policije dve zemlje u savladavanju tih izazova pokazala se veoma dobrom tokom prethodnih godina i želimo tu saradnju da inteziviramo", poručio je Ditman.\nPOLICAJCI NAGRAĐENI ZA HRABROST: Zaustavili bombaša i skinuli čoveka s omče\ndonacijaMUPNebojša StefanovićAksel Ditman


Predsedništvo Nove stranke o imenovanju novog člana i aktuelnoj političkoj situaciji - NOVA stranka\n13.01.2019 Press služba Naslovna, Predsedništvo 0\nNa sastanku Predsedništva Nove stranke, održanom u subotu, 12. januara, usvojen je predlog za imenovanje novog člana - predsednika paraćinskog odbora NOVE Nemanje Jovanovića.\nJovanović, koji u svom gradu obavlja i funkciju predsednika Odborničkog kluba Nove stranke, sa brojnim članovima svog odbora pokazao je u proteklom periodu visok nivo aktivizma i postignutih rezultata, čime je, u skladu sa Članom 33a Statuta Nove stranke, dobio jednogodišnji mandat u Predsedništvu. Pomenutim primerom poboljšana je saradnja stranačke centrale i lokala, ali i postignuta zdrava konkurencija među gradskim i opštinskim odborima u razvoju stranke i širenju njenog programa i ideja.\nPredsedništvo NOVE potom je raspravljalo o aktuelnoj političkoj situaciji u državi uz akcenat na visok stepen podrške građanskim protestima koji se već nedeljama unazad organizuju širom Srbije, ali i neophodnost da se definišu njihovi jasni ciljevi, zahtevi i rokovi vlasti, kako bi probuđena energija u narodu dala konkretne rezultate. Stoga, Nova stranka još jednom ponavlja zahtev za smenu ministra policije, ministarke pravde i republičke javne tužiteljke, jer su direktno odgovorni za ekspanziju kriminala na ulicama naše države, hitnu smenu i krivično gonjenje predsednika države, ispitivanje veze kriminala i vrha vlasti, oslobađanje medija okova jednoumlja i cenzure, iz čega bi proizašlo i vreme za opoziciju na javnom servisu koji plaćaju svi građani, kao i neprestana borba za fer i poštene izborne uslove.\nUz zaključak da Nova stranka beleži konstantan rast brojnosti članstva, kao i vidljivosti u javnosti, što govori o prepoznavanju i podršci našim idejama, Predsedništvo se saglasilo da će, kao i do sada, za pomenuto nastaviti da se bori jednakom snagom kao i prvog dana osnivanja.\nPrevious article\tMovsesijan za Glas Amerike: Bojkotom Vučić dobija dvotrećinsku većinu u Skupštini Next article\tŽivković za Talas: Na izborima smo pobedili 2000. godine, kad su uslovi bili isti ili gori


Mršavljenje bez dijete - da, i to je moguće - nemagreske.com\n31 Mar 2013 Zoster\n5 0 8.5k 0\n(posvećeno hedonistima koji bi da smršaju a da se ne odreknu uživanja u hrani – poput mene)\n*tekst je ažuriran šest meseci posle objave\nIako je tema potpuno deplasirana jer ne prođe dan da makar jedne dnevne novine ne daju savete kako smršati, osećam potrebu da iznesem svoje iskustvo. Ipak je ovo sajt posvećen hedonistima koji vole da jedu i uživaju u tome, pa da bi i mi ostali u kakvoj-takvoj formi evo nekoliko saveta iz prve ruke o tome kako da se ostane hedonista, a pri tome izgubi koji kilogram.\nMoja ‘tajna’ koja je dala konkretan rezultat – za mesec dana (01.mart -31.mart) 3kg bez ikakve redukcije u ishrani (dodatno smršao 6kg od 01.aprila do 30.septembra; ukupno 9 kg):\nOsnova ove teorije bazirana je sledećim činjenicama:\n1. kod unosa više kalorija (hrane) u organizam u odnosu na potrošnju – gojite se\n2. kod unosa manje kalorija u odnosu na potrošnju – mršavite\n3. kod balansiranog unosa (unesete koliko i potrošite) – stagnirate\nDakle, proces mršavljenja započinje: smanjenjem unosa kalorija; povećanjem potrošnje kalorija ili kombinacijom ova dva.\nGde ljudi prave najčešće greške u procesu mršavljenja?\n1. smanjen unos kalorija bez fizičke aktivnosti – obzirom da je organizam izuzetno adaptibilan, kod smanjenjog unosa hrane organizam pokušava da se adaptira na novonastalu situaciju i posledično tome usporava procese metabolizma unutar ćelija. Na taj način ‘čuva’ svoje ćelije od novonastalih promena i zato je veliki broj dijeta koji se sastoji samo u redukciji ishrane neuspešan.\nNpr. svi u početku tj prvoj nedelji mršave brzo a kasnije sporije – jer se organizam privikao na novonastalu situaciju. Naravno, postoje opcije kako ‘zavarati’ organizam da bi dijeta do kraja bila uspešna, ali pošto je tekst posvećen tome kako ne uskratiti organizam od onoga što voli, ovaj deo prepuštam drugima da razrađuju.\n2. povećanje potrošnje kalorija kroz fizičke aktivnosti – šetnja je u svakom slučaju dobra stvar i bolja od sedenja ispred TV-a, ALI ako će ta šetnja biti nogu pred nogu sa petominutnim zastajanjima ispred svakog izloga, onda je efekat šetnje sveden na minimum.\nDa bi organizam počeo da topi masne naslage, metabolizam se mora ubrzati tj potrošnja kiseonika mora biti veća nego pri bazalnom metabolizmu (u fazi mirovanja). U konkretnom primeru šetnje, brzina bi trebalo da bude barem 6-7km/h (negde sam čak pročitao da brza šetnja od oko 8km/h ima isti efekat kao i trčanje tj. da je razlika minimalna).\nŠta sam konkretno ja uradio po pitanju ishrane i fizičke aktivnosti:\n1. Jedem sve isto kao i pre, u istim količinama kao i pre – kada bi poveo računa o ishrani u smislu redukcije hleba, peciva, masne hrane, a ubacio više piletine, pirinča i ovsenih pahuljica redukcija kilaže bila bi značajnija, ali ja ipak volim da jedem i uživam u tome :)\n2. Bickl dva puta nedeljno po dva sata (od juna: bajs 3x nedeljno po minimum 2,5h do 3 h)\n3. Plivanje dva puta nedeljno po sat vremena (od septembra umesto plivanja Cardio Boxing 2x nedeljno po sat vremena)\nod 01.marta do 30. septembra redukovao telesnu masu za 9kg, labaratorijski rezultati u septembru: holesterol u granicama normale (3,9; granična vrednost je 4,5) kao i trigliceridi (1,14; granična vrednost je 1,8).\nJedna napomena za plivanje (ovako su mi objasnili na treningu) – prilikom svakog zaveslaja ruke kod kraul stila plivanja, ruka povlači 10% težine tela. Na 25 metarskom bazenu jednom rukom se zamahne 10-tak puta. Prevedeno na konkretne cifre – osoba od 80kg, kod jednog zaveslaja povuče 8kg, puta 10 zaveslaja na 25 metara =80kg; puta 4 (na sto metara) je 320 kg. Ako tokom treninga isplivate 2 km, računica je 20 puta 320 kg= 6.400kg. Dakle jedna ruka tokom treninga plivanja od sat vremena povuče ukupnu kilažu od 6,4 tone.\nPa vi vidite koliko se tu potroši kalorija :)\nTags:dijetafizička aktivnosthedonistimršavljenjeplivanjepotrošnja kalorija\nJack Daniel's (vs Jim Beam)\nDjango Unchained - za ljubitelje špageti vesterna i Kventina Tarantina\nhttp://www.montignac.com/en/ – iako i sam verujem u to da je najbolje i najzdravije spaliti višak fizikom, nije svako u prilici da vozi bicikl (i ja ne sednem danima na isti ponekad) ili ide na plivanje ili izdvaja ne znam koliko vremena za vežbanje.\nZa sve iz te kategorije (ma, za sve) – sajt odozgo i torenti pa “eat yourself slim” ako nisu okačili ovde za dž.\nKad je pre skoro 10 godina ponovo trebalo od bureta postati čovek, ovo je upalilo. Pa kad sam se pre nekoliko godina opet ispustio, ovaj put zbog zdravstvenog stanja koje je uslovljavalo 3-4 meseca potpune fizičke neaktivnosti – opet je upalilo – stukao sam 5 kila za mesec u sezoni slava. ‘Ajd’ bolje…\nProcitao sam tekst sa linka, dobar je, dijeta bazirana na glikemijskim indeksima, ali opet je u pitanju dijeta. Slazem se da u danasnjem moru obaveza nije lako naci vremena za fizicke aktivnosti, pa tim povodom evo jos nekoliko cinjenica o znacaju sporta: najvazniji faktori rizika za nastanak kardiovaskularnih obolenja su gojaznost, dijabetes, pusenje, hipertenzija, genetika i odsustvo fizicke aktivnosti.\nLep tekst! Obaveze su samo izgovor za fizicku neaktivnost.\nKako smrsati ?\nVrlo jednostavno, prodajom automobila i kupovinom bicikla i uzivanjem u jos vecoj kolicini hrane koja se u takvim uslovima moze konzumirati.\nEvo jednog kratkog teksta s linkovima, bavi se HIIT-om (high intensity interval training). Ko više voli da istera višak znojem nego šupljom kašikom, ovo mu je otprilike sveto pismo :)\nInače, ko ima pulsmetar, može da, kad krene na dužu vožnju, smesti puls u “fat burning” zonu i da uživa (pošto je ovo zona malog srčanog opterećenja).\nProslo je osam meseci od kada sam poceo redovno da vozim bajs (2 do 3 puta nedeljno po minumum 2 sata), presao za to vreme oko 2.300 km.\nRezultat- 9 kg manje, trigliceridi 1,14 (granicna vrednost 1,8); holesterol 3,93 (granicna vrednost 4,5)\nPrema tome dabome :)


Americi potreban hladni rat da bi povećala budžet - 13.05.2016, Sputnik Srbija\nAmerički lideri žele da iskoriste potrebu za povećanjem vojnih sistema u svemiru da bi opravdali velike troškove vojnog budžeta, izjavio je za Sputnjik... 13.05.2016, Sputnik Srbija\n12:05 13.05.2016 (Osveženo: 01:43 26.08.2021)\nAmerički lideri žele da iskoriste potrebu za povećanjem vojnih sistema u svemiru da bi opravdali velike troškove vojnog budžeta, izjavio je za Sputnjik penzionisani analitičar američkog Ministarstva odbrane Frenklin Spini.\nPočetkom nedelje, „Vašington post“ je javio da je pomoćnik američkog državnog sekretara za kontrolu oružja Frenk Rouz izrazio zabrinutost zbog navodnog kontinuiranog razvoja ruskog i kineskog antisatelitskog oružja.\n„Pentagonu je potreban hladni rat zbog pi-ara (odnosa sa javnošću), i po mogućstvu da mu se novac prebaci sa budžeta nekontrolisanih operacija na investicione račune“, rekao je Spini.\nMeđutim, SAD nastavljaju da investiraju mnogo više u svemirsko naoružanje nego Rusija i Kina, naglasio je Spini.\n„Najbolji način da se ovo razume je da se uporede ruski i kineski pokušaji za naoružanje u svemiru sa američkim naporima. Tokom godine smo potrošili više od njih i izvršili više proba.“\nNajveći izvođači američke odbrane koji su potrebni da bi održao strah Kongresa i američke javnosti od Rusije i Kine, u cilju održavanja političke atmosfere potrebne da se opravdaju sve skuplji programi naoružanja, primetio je Spini.\n„Setite se da bez pretnje velikih sila (čitajte Rusija i Kina) strada Vojno-industrijsko-kongresni kompleks (MICC). Rat protiv terorizma splašnjava i, pre ili kasnije, ljudi će se zapitati zašto je propao.“\nSAD imaju problem sa lansiranjem satelita, tako da je Pentagonu potrebna podrška za veće rakete za lansiranje satelita. Oslanjanje na ruske rakete za deo lansiranja je sramota, dodao je analitičar.\nTrka u naoružanju pomogla bi da se dobije potrebna podrška za masivan program nuklearne modernizacije vredan jedan bilion dolara, koji započinje američko Ministarstvo odbrane.\nPentagon započinje programe na izradi novog bombardera, nove balističke nuklearne podmornice, nove interkontinentalne balističke rakete, nove krstareće rakete i unapređene nuklearne bombe B-61, uključujući kontrolnu opremu za precizno vođenje municije.\nRuska i kineska vlada su 2008. predložile međunarodni ugovor za sprečavanje razmeštanja naoružanja u svemiru, ali su administracija Džordža V. Buša i Baraka Obame stalno odbijale da potpišu ovakav ugovor.


Projektili u dvorištima i voćnjacima - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Projektili u dvorištima i voćnjacima\nProjektili u dvorištima i voćnjacima\nponedeljak, 16 februar 2015 11:22\tNovosti\nMeštani naselja Ilina Voda kod Kragujevca pronašli su tokom proteklih nekoliko dana pet projektila u svojim dvorištima i voćnjacima. Kako je saopštila Uprava za vanredne situacije, pronađeno je pet projektila kalibra 30 milimetara za podcevni bacač granata, prenosi Fonet.\nU ovom kragujevačkom prigradskom naselju nalazi se strelište koje koristi fabrika namenske proizvodnje "Zastava oružje" za testiranje svojih proizvoda. Meštanin Milutin Vasić, pronašao je jedan projektil na samo nekoliko metara od kuće u kojoj živi. Strelište fabrike "Zastava oružje" nalazi se na svega sto metara od moje kuće i pretpostavljam da su eksplozivni projektili odatle doleteli. Nije isključeno da ima još projektila koji su se zarili u zemlju, rekao je Vasić.\nStanovnici ovog prigradskog naselja više puta do sada su imali slične probleme zbog čega strahuju za svoju bezbednost. Predsednik Mesne zajednice Ilina voda, Slađan Rakić podsetio je da stanovnici tog naselja već desetak godina imaju problema sa projektilima koji stižu sa strelišta i podseća da je pre dve godine jednom komšiji cela kuća bila izrešetana. Danas smo našli nove projektile koji predstavljaju realnu opasnost po život ljudi i njihove dece u ovom naselju, rekao je Rakić. U međuvremenu, pronađeni projektili su preuzeti i odneti u kamenolom u selu Gornje Komarice, gde su bezbedno uništeni.


Apartamentos Jardín del Conde, Valje Gran Rej – ažurirane cene za 2021. godinu\nApartamentos Jardín del Conde (Apartman), Valje Gran Rej (ESP) - ponude\nPodelite objekat Apartamentos Jardín del Conde\nAvenida Charco del Conde, 13, 38870 Valje Gran Rej, Španija – Odlična lokacija - prikaži mapu\nOcenili gosti posle boravka u objektu Apartamentos Jardín del Conde.\nKerri Velika Britanija\nUgrabite ovu odličnu cenu za objekat Apartamentos Jardín del Conde - skorašnji gosti su mu dali ocenu 8\nBesplatan WiFi 4,9\nNiska ocena za destinaciju Valje Gran Rej\nApartamentos Jardín del Conde toplo dočekuje Booking.com goste od 23. mar. 2012.\nU kom periodu želite da boravite u objektu Apartamentos Jardín del Conde?\n13 objekta u gradu Valje Gran Rej kao što je Apartamentos Jardín del Conde - rezervisano u poslednja 12 sata\n„Excellent location by sea - great views. Friendly host”„0” Pročitajte više\n„Quiet establishment, big rooms, large balcony. PERFECT PRSONEL - friendly and efficient and exstremely service-minded.”„0” Pročitajte više\n„Lovely pool. Decent size apartment with big kitchen and nice terrace.”„0” Pročitajte više\n„The location was perfect for all types of activities: shopping, going to the beach, taking walks etc. The staff were very friendly and helpful, even better than the tourist office.”„0” Pročitajte više\n„The location was excellent with shops, restaurants and a bar nearby. Our apartment was ground floor and our patio area overlooked the pool. The pool and gardens were well maintained. The location was very peaceful, especially on the evenings. ”„0” Pročitajte više\n„The swimming pool and surrounding area was fantastic. As was the private terrace with no one overlooking. It was also tranquil, quiet at night, and relaxing.”„0” Pročitajte više\n„Sunny aspect. We were allocated apartments next to friends. Pleasant staff. Nice trees and grounds. Easy street parking.”„0” Pročitajte više\n„Large apartment, decent kitchenette with oven and hob. Balcony with table, chairs and a clothes airer. Lovely planted areas and large pool with loungers which was very quiet when we were there. Pool colder than the sea but that's standard every where. Position is fab, a minutes walk from 'baby beach' with plenty of great places to eat within easy walking distance. On balance, for the price it was great value for money. Staff were always helpful. ”„0” Pročitajte više\n„Very friendly and helpful reception staff. Lovely pool and apartment. Very relaxing stay in perfect location for the area.”„0” Pročitajte više\n„Large apartement, swimming pool and gardens are well kept. It is in a central location and walking distance from beach, restaurants.”„0” Pročitajte više\nNacionalni park Garahonaj\nSadržaji smeštajnog objekta: Apartamentos Jardín del Conde\nKućni red Objekat Apartamentos Jardín del Conde je otvoren za posebne zahteve - dodajte zahtev u sledećem koraku.\nObjekat Apartamentos Jardín del Conde prihvata sledeće kartice i zadržava pravo da privremeno blokira iznos na kartici pre vašeg dolaska.\nMolimo vas da unapred obavestite smeštajni objekat Apartamentos Jardín del Conde o očekivanom vremenu dolaska. Napomenu možete da napišete u polju za posebne zahteve prilikom rezervisanja. Osim toga, objekat možete direktno da kontaktirate pomoću kontakt podataka navedenih u potvrdi rezervacije.\nČesto postavljana pitanja o objektu Apartamentos Jardín del Conde\nDa li objekat Apartamentos Jardín del Conde ima balkon?\nDa, postoje opcije u ovom objektu koje imaju balkon. Možete da saznate više o ovom i drugim sadržajima na stranici objekta Apartamentos Jardín del Conde.\nKoliko je objekat Apartamentos Jardín del Conde udaljen od plaže?\nNajbliža plaža je na samo 50 m od objekta Apartamentos Jardín del Conde.\nKakve aktivnosti postoje u objektu Apartamentos Jardín del Conde?\nApartamentos Jardín del Conde nudi sledeće aktivnosti/usluge (moguće su dodatne naknade):\nKako mogu od najbližeg aerodroma da dođem do objekta Apartamentos Jardín del Conde?\nOd najbližeg aerodroma do objekta Apartamentos Jardín del Conde možete da dođete na sledeći način:\nKakav doručak se služi u objektu Apartamentos Jardín del Conde?\nGosti koji odsedaju u objektu Apartamentos Jardín del Conde mogu da uživaju u visoko ocenjenom doručku tokom svog boravka (ocena gostiju: 6.6).\nKoliko gostiju može da boravi u objektu Apartamentos Jardín del Conde?\nMožete da izaberete između više opcija za smeštaj u objektu Apartamentos Jardín del Conde (koje zavise od raspoloživosti). U njima mogu da borave:\nDa li objekat Apartamentos Jardín del Conde ima terasu?\nDa, postoje opcije u ovom objektu koje imaju terasu. Možete da saznate više o ovom i drugim sadržajima na stranici objekta Apartamentos Jardín del Conde.\nKoliko spavaćih soba ima objekat Apartamentos Jardín del Conde?\nObjekat Apartamentos Jardín del Conde ima sledeći broj spavaćih soba:\nKoje je vreme prijavljivanja i odjavljivanja u objektu Apartamentos Jardín del Conde?\nPrijavljivanje u objektu Apartamentos Jardín del Conde je od 15:00, a odjavljivanje je do 12:00.\nKoliko je objekat Apartamentos Jardín del Conde udaljen od centra destinacije Valje Gran Rej?\nObjekat Apartamentos Jardín del Conde se nalazi na 250 m od centra destinacije Valje Gran Rej.\nDa li je objekat Apartamentos Jardín del Conde popularan među porodicama?\nDa, objekat Apartamentos Jardín del Conde je veoma popularan među gostima koji rezervišu porodična putovanja.\nDa li mogu da parkiram automobil u okviru objekta Apartamentos Jardín del Conde?\nGostima koji borave u objektu Apartamentos Jardín del Conde su (u zavisnosti od raspoloživosti) dostupne sledeće opcije za parkiranje:\nKoliko košta boravak u objektu Apartamentos Jardín del Conde?\nCene u objektu Apartamentos Jardín del Conde mogu da se razlikuju u zavisnosti od vašeg boravka (npr, datuma koje ste odabrali, pravila hotela i dr.). Unesite datume da biste videli cene.\n8,0 Veoma dobar 607 recenzija 100% stvarna iskustva gostiju\nSvi gosti koji su napisali recenzije (607)\nSvi gosti koji su napisali recenzije (598)\nSve ocene gostiju (607)\nPrihvatljiv: 5 – 7 (89)\nNajbolje na destinaciji: Valje Gran Rej\nKliknite ovde za više objekata blizu popularnih znamenitosti na destinaciji: Valje Gran Rej


Gotovo! Ode legendarni kapiten Napolija! - Sportske.net\nGotovo! Ode legendarni kapiten Napolija!\nPosle 11 godina, kao da je kraj istorije...\nDogovor sve bliži, Žoržinjov agent otkrio nove detalje!Roma odredila cenu za Rađu, ostaje u Italiji?Arsenal ponovo kupuje u Italiji!U porodici Mertens se zna - biće kako gospođa kaže!Potres u Italiji, Anćeloti pronašao idealnog golmana u Milanu?!\nKao da se istorija završava.\nPosle više od decenije, srušenog Maradoninog rekorda u broju golova i odigranih oko 400 mečeva za Napoli, Slovak će napustiti klub.\nPregovori sa kineskim Gvanžuom su počeli, najmoćniji klub u Aziji je spreman da plati 30 miliona evra obeštećenja za Slovaka, on će imati zaradu od oko 10 miliona, priliku da uzme veliki novac, u Napoliju je igrao za 3.5 miliona po sezoni.\nGvanžu Evergrande je šampion Kine sedam godina u nizu, osvojili su dva puta u tom periodu Ligu šampiona Azije.\nNa klupi je Fabio Kanavaro, od stranaca tu su Brazilci Rikardo i Alan Karvaljo, stigao je Taliska iz Benfike na pozajmicu, neko od prve dvojice Brazilaca će morati da ustupi mesto Hamšiku.\nInače, Napoli je već planirao zamenu, verovatno Praeta iz Sampa od koga je Juve odustao, ali je prva meta i dalje Fabijan Ruiz iz Betisa.


Sarajevski planinari na mjestu bogova – SARAJEVO.co.ba\nObjavljeno 04. 07. 2011 02. 06. 2012 od sarajevo.co.ba\nSarajevski planinari na mjestu bogova\nGrupa sarajevskih planinara doputovala je iz Grčke, gdje su osvojili najviši vrh Olimpa. Na Mitikas, visok 2.918 metara uspješno se popelo 19 planinara, dok su četiri planinara ostala ispod Mytikasa, na vrhu Skala koji je visok 2.866 metara.\nSarajevski planinari na Olimpu\n“Uprkos jakom vjetru, planinari su bez problema popeli najviši vrh Olimpa i tako ostvarili cilj da budu na vrhu planine koja je posebna za sve visokogorce, ali i poznavaoce grčke mitologije, jer su na Olimpu prema toj mitologiji živjeli bogovi.” kaže Šemsudin Lokmić, predsjednik Planinarsko-smučarskog društva “Lisin”, koji je bio i vođa uspona na Olimp.\nNajviši vrh Olimpa – Mytikas, što na grčkom znači “nos” je i najviši vrh u Grčkoj, a početak penjanja je sa 1.100 metara nadmorske visine od grada Litochoro koji je znan i kao Grad Bogova zbog svoje lokacije. Na Olimpu ima 46 vrhova iznad 2.000 metara nadmorske visine.\nObjavljeno u Sportski almanahOznačeno BiH,planinarenje,Sarajevo,Šemsudin Lokmić,UNESCO\nNazad Dežurni telefon za veterane KS\nNaprijed Program Baščaršijskih noći 2011


POTRAGA ZA OSUMNJIČENOM za slanje ricina Trampu: Žena poslala pisma puna OPASNOG OTROVA na adrese federalnih službi\nPOTRAGA ZA OSUMNJIČENOM za slanje ricina Trampu: Žena poslala pisma puna OPASNOG OTROVA na adrese federalnih službi\nAutor: Glas javnosti 20.09.2020. u 07:52\nNa adresu predsednika SAD, Donalda Trampa, poslat je smrtonosni paket, s opasnim otrovom ricinom prema izveštajima bezbednosnih službi, koje su presrele pošiljku.\nAmerička policija sumnjiči jednu ženu da je predsedniku SAD Donaldu Trampu poslala paket koji sadrži otrov ricin. Istražitelji veruju da su koverte poslate iz Kanade, javlja "Njujork tajms".\nPošiljka koja sadrži ovu smrtonosnu supstancu, takođe je stigla na adrese saveznih kancelarija u Teksasu. Istražitelji pokušavaju da pronađu da li još takvih pisama cirkuliše unutar poštanskog sistema.\nInače, sva pošta za Belu kuću sortira se i proverava izvan objekta pre nego što stigne u Belu kuću. Ranije, FBI je naveo da u saradnji sa Tajnom službom i inspektorima Poštanske službe sprovodi istragu.\nbela kucaDonald TramppoštaotrovRicinFederalna služba SAD


Kakva bomba: Maestralan pogodak Senada Lulića protiv Fiorentine - AM Sport\nNaslovnica Najnovije vijesti Kakva bomba: Maestralan pogodak Senada Lulića protiv Fiorentine\nKakva bomba: Maestralan pogodak Senada Lulića protiv Fiorentine\nU posljednjem kolu italijanske Serije A za ovu sezonu Lazio je na svom Olimpicu u utakmici bez ikakvog rezultatskog značaja dočekao ekipu Fiorentine, a rezultat je na kraju glasio 2:4 za goste.\nDomaćin je već u drugoj minuti utakmice došao u vodstvo, a spektakularan pogodak postigao je bh. reprezentativac Senad Lulić. Nakon jednog kornera lopta se odbila do ivice šesnaesterca, gdje je bio Lulić, koji savršenim volej udarcem postiže jedan od najljepših golova u karijeri.\nIpak, Fiorentina do kraja poluvremena preokreće rezultat. Prvo je Matias Vecino u 31. minuti pogodio za izjednačenje, da bi Bernardeschi u 40. doveo goste u vodstvo nakon lijepog prodora i asistencije Tella, koji u finišu prvog dijela povećava na 3:1.\nU 70. minuti Vecino svojim drugim golom povećava na velikih 4:1, da bi Miroslav Klose samo 4 minute kasnije iz penala postigao svoj posljednji gol u dresu Lazija i tako se i pored poraza na lijep način oprostio od navijača na Olimpicu.


Hirurgija | Veterinarska Klinika Novak\nAnestezija i terapija bola\nJedno od najsavremenijih dostignuća u medicini predstavlja upotreba anestetika pri izvođenju hirurških zahvata.\nAnestezija omogućava da vaš ljubimac tokom hirurške procedure ne oseća bol. Sve hirurške intervencije zahtevaju određeni vid anestezije da bi se postigla adekvatna relaksacija pacijenta i da bi se hirurška intervencija obavila što sigurnije i što bezbolnije.\nU našoj klinici koristi se gasna ili inhalaciona anestezija, koja se ujedno smatra najsigurnijim vidom anestezije u maloj praksi.\nOna omogućava da se anestetik dozira prema potrebama hirurga i prema zdravstvenom stanju životinje.\nZa razliku od inhalacione, injekciona anestezija ne može dobro da se kontroliše.\nNepredvidivost delovanja injekcionih anestetika i slaba kontrola nakon što je početna doza data i dalje ostaju glavni nedostaci u poređenju sa inhalacionim anesteticima.\nTakođe, neke operacije je nemoguće uraditi bez gasne anestezije. Npr. hirurška korekcija dijafragmatske hernije i operacije na i u grudnoj duplji. Oporavak životinja koje su bile u gasnoj anesteziji je brži i lakši.\nKod kritičnih pacijenata, u slučajevima kada dođe do zastoja rada kardiorespiratornog sistema, veštačko disanje i reanimacija su jedino mogući sa aparatom za inhalacionu anesteziju.\nBol i Analgezija\nBol je neprijatan senzorni i emocionalni doživljaj povezan sa stvarnim ili potencijalnim oštećenjem tkiva. Može biti akutni ili hronični. Akutni bol se definiše kao bol koji se javlja tokom procesa inflamacije ili zarastanja povrede, a može trajati i do 3 meseca. Hronični bol se definiše kao bol koji je prisutan i nakon tog perioda.\nNajčešći uzroci bola kod pasa i mačaka su artritis, problemi sa zubima, urinarne infekcije, oboljenja koštanog sistema, tumori, hirurške intervencije.\nProcena bola kod životinja je težak i subjektivan proces, jer za razliku od ljudi, životinje ne mogu da nam kažu kada i gde ih tačno boli. Vlasnik je u najboljoj poziciji da uvidi suptilne promene u ponašanju svog ljubimca.\nNajčešći klinički znaci bola predstavljaju promene u ponašanju:\nCviljenje, zavijanje, stenjanje.\nPromene u dnevnim navikama: smanjen apetit, povlačenje iz socijalnih interakcija, promene u količini uzimanja vode, promene ritma spavanja, uriniranje ili defekacija u kući.\nSamopovređivanje: lizanje, grickanje ili češanje određenog dela tela.\nNemogućnost da se zadrži na jednom mestu, nevoljno kretanje, otežano ustajanje, druženje, kruženje, naglašeno traženje pažnje, podrhtavanje.\nEkspresija lica: bolna grimasa sa širom otvorenim očima, raširenih zenica, spuštenih ušiju.\nNakostrešena dlaka. Odsustvo sjaja dlake.\nNeoslanjanje ili pošteda određenog ekstremiteta. Sakrivanje.\nRežanje, ujedljivost, povlačenje ušiju unazad.\nPogrbljen položaj tela.\nPosebnu pažnju treba obratiti na mačke jer je u njihovoj prirodi da prikrivaju bol.\nAnalgetici su lekovi koji deluju na različitim tačkama putanje bola, počevši od receptora za bol do centralnog nervnog sistema. Upotrebom više analgetika postiže se efikasnija terapija bola i taj princip tretmana naziva se balansiranom analgezijom.\nCilj ovog pristupa je da se deluje na bol na različitim mestima duž putanje bola, koristeći manje doze lekova, a istovremeno izbegavajući potencijalne neželjene efekte. Izbor leka zavisi od očekivanog stepena bola i individualnog stanja pacijenta.\nOpioidni analgetici su lekovi koji su uključeni u premedikaciju kako bi smanjili bol, strah i tako doprineli sedaciji, a ujedno i obezbedili odgovarajuću analgeziju tokom hirurgije i perioda oporavka.\nNesteroidni antiinflamatorni lekovi (NSAIDs) su jedna od najmoćnijih grupa lekova koji se koriste u terapiji hroničnog i akutnog bola. Ovi lekovi su efikasni i dosta sigurni ako se koriste u pravilnim dozama. Mada, kao i kod upotrebe bilo kog drugog leka, mogu se javiti potencijalni neželjeni efekti (poremećaj gastrointestinalnog traka, mogući ulceri, problemi sa bubrezima i jetrom).\nKako bi se mogućnost nastajanje neželjenih efekata smanjila, preporučuje se redovna kontrola krvi (hematologija i biohemija).\nMehanizam dejstva lokalnih anestetika se zasniva na reverzibilnoj blokadi prenosa nervnih impulsa. Ovi lekovi se mogu koristiti za neke manje hirurške intervencije, kao i dijagnostičke pricedure koje uključuju kateterizaciju, intubaciju, oftalmološki pregled.\nTERAPIJA BOLA TOKOM HIRURURŠKE INTERVENCIJE\nRazumevanje bola, njegov nastanak i efekat na organizam, kako ga prevenirati i tretirati kada nastane je napredovalo u poslednjih 10 do 15 godina.\nPreventivna terapija bola podrazumeva predviđanje bola i upotrebu analgetika pre nego što bol nastane, a to znači da ljubimac pre hirurške intervencije dobija analgetik.\nU zavisnosti od hirurške intervencije, veterinar tokom hirurgije odlučuje da li će koristiti lokalni anestetik, epiduralnu anesteziju ili će pristupiti infuziji malih doza lekova sa analgetskim efektom.\nU terapiji postoperativnog bola se, osim navedenih grupa lekova, mogu koristiti i hladne obloge, akupunktura i fizikalna terapija.\nKoji će se lek koristiti u postoperativnom periodu nakon otpuštanja pacijenta iz klinike, zavisi od hirurške procedure i individualnog stanja pacijenta.\nHirurgija može da bude klasifikovana na mnogo načina. Tipična operacija se sastoji od zasecanja tkiva skalpelom i šivenja rane kad je procedura završena. Zasecanje pored standardnog skalpela može da bude i pomoću elektro, ultrazvučnog i laserskog skalpela.\nZatvaranje rane može se izvršiti primarnim ušivanjem, spajalicama, bandažom, adhezivima ili sekundarno, kad rana sama zarasta.\nHIRURGIJA: GRUDNA ŠUPLJINA\nKosti i prateće strukture\nOrtopedija je grana hirurgije koja se bavi oboljenjima kostiju i pratećih struktura. Prvo na šta pomislimo kad se pomene termin ortopedija su frakture. Treba znati da su i mnoga druga patološka stanja kostiju, zglobova i kičme povezana s ovim terminom.\nNajčešći problemi odnose se na kuk (displazija, aseptična nekroza glave i vrata butne kosti, luksacije…), koleno (luksacija kolene čašice, ruptura prednjeg ukrštenog ligamenta, patologija meniskusa…), skočni zglob (povreda ahilove tetive, osteohondroza), rame (medijalna nestabilnost, osteohondroza…), lakat (displazija, osteohondroza, luksacija…), zglobove kičmenog stuba (bolest diska…), temporomandibularni zglob (displazija, luksacija…).\nKičmeni stub građen je od mnogo individualnih pršljenova, koji su u kontaktu preko intervertebralnog diska. U strukturi diska nalazi se želatinozna tečnost koja je šok apsorber. Degeneracija ili povreda može da dovede do slabljenja struktura diska, pa on, ili puca, ili se na njemu javlja izbočenje. Zbog ograničene zapremine sredine u kojoj se prirodno nalazi, u oba slučaja, disk prodire u kičmeni kanal, vršeći pritisak na kičmenu moždinu. Ova promena dijagnostikuje se kontrastnim snimanjem – mijelografijom. Kompresija kičmene moždine manifestuje se bolom i/ili paralizom. Drugi problemi kičme vezani se za druge strukture na kičmenom stubu.\nStaromodne udlage se još uvek koriste kao tretman u određenim slučajevima, ali zarastenje je dosta sporo i pri tom često dolazi do gubitka funkcije. Hirurška redukcija i fiksacija kosti je brz metod sanacije fraktura, koji ne prati gubitak funkcije i jaka atrofija. Postoje mnogi metodi sanacije fraktura primenom žice, pinova, šarafa, pločica, eksternih fiksatora…\nRuptura kranijalnog (ili anterijornog) krucijalnog ligamenta (CCL) je najčešći ortopedski problem kod pasa.\nRuptura CCL-a može da bude akutna i hronična. Akutna rupture je obično traumatska i refleksija je originalne funkcije ovog ligamenta, a to je stabilizacija pokreta kolenog zgloba. Akutna povreda je najčešće rezultat hiperekstenzije ili interne rotacije zgloba koji najčešće nastaju kada pas upadne u rupu, bude zarobljen u ogradi ili prilikom naglog okreta, odnosno menjanja pravca. Padovi i skakanje su također mogući uzroci povrede , onda kada sile nadjačaju jačinu ligamenta. Mogući uzroci hronične bolesti su: slabljenje strukture ligamenta, gojaznost, konformacione anomalije ekstremiteta, imuno-medijatorske bolesti.\nFaktori rizika uključuju velike, ugojene, neaktivne pse. Posebnu rizičnu grupu predstavljaju životinje koji su učesnici, zajedno sa vlasnicima, sindroma “ratnog vikenda” (povremena, nenormalna aktivnost, inače neaktivnih životinja).\nKada potražiti pomoć veterinara?\nŽivotinja se pregleda u hodu različitog intenziteta, a zatim u mirovanju. Posle toga sledi kompletan klinički pregled, ortopedski pregled i neurološki pregled, da bi smo isključili konkurentne bolesti i postavili sumnju da se radi o rupture CCL-a. Zatim se rade specifični testovi za ovu bolest, a to su test kranijalnog povlačenja i tibijalni kranijalni test sabijanja. Konačna dijagnoza se postavlja rendgenogramom. Snima se koleni zglob u neutralnim i stres pozicijama, što je dovoljno da se potvrdi dijagnoza i isključe ostale konkurentske bolesti.\nNajčešće intrakapsularne tehnike za stabilizaciju kolena su “Over-the-top” procedura,”Under-and over” tehnika,”Paatasama” tehnika, Artroskopsko postavljanje grafta.\nNajčešće ekstrakapsularne tehnike za stabilizaciju kolena su:”Lateral fabellar suture stabilization( LSS)” – Lateralna stabilizacija pomoću šava oko fabele, Transpozicija fibularne glave, “TPLO” tehnika.\n“LSS” je tehnika izbora u našoj praksi, kojom smo postigli jako dobre rezultate. Procenat uspešnosti koji smo postigli je ohrabrujući, imajući u vidu broj pacijenata koji se uspešno oporavio i procente koji su navedeni u radovima o ovoj bolesti.\nPotencijalne komplikacije nakon tretmana.\nNastanak lezija uključuje:\nNeki slučajevi mogu da reaguju na osmonedeljnu terapiju koja se sastoji iz strogog mirovanja i upotrebe analgetika, koju prati postepeno vraćanje u aktivnost. Ovaj pristup je indikovan ako nativni snimak i artrografija pokažu nepostojanje “dissecans” lezija.\nEksterna fiksacija je jedan od načina stabilizacije fraktura.\nOvaj metod fiksacije je u poslednje vreme u ponovnoj ekspanziji zbog potrebe za minimalno invazivnim fiksacijama ( u zoni frakture ).\nEksterna fiksacija omogućava rano vraćanje noge u funkciju. Implanti zauzimaju minimalni prostor u tkivu. Glavni segmenti koji obezbeđuju čvrstinu se nalaze spolja.\nIndikacije za eksternu fiksaciju su:\nFrakture sa puno fragmenata\nPogrešno srasle frakture ili one koje nisu srasle\nCiljevi fizikalne terapije su poboljšanje i održavanje funkcionalnih sposobnosti bolesnih, povređenih i zdravih životinja. Selekcija pravilnog tretmana je neophodna da bi rezultat terapije bio dobar i dugoročan\nFizikalna terapija životinja se primenjuje pre svega kod ortopedskih i neuroloških problema kao dopuna hirurškom, konzervativnom tretmanu ili kao tretman sam za sebe. Terapija je bitna i za sportske pse, kao i starije pse u cilju održavanja optimalne funkcije. Metodi koji se koriste za fizikalnu teraiju životinja su terapeutske vežbe, masaža, elektro terapija, ultrazvuk, hidro terapija, krio terapija…\nPre terapije je bitan pregled. Pregled ima za cilj određivanje funkcionalnog nivoa i prirodu problema. Nakon pregleda se pristupa izradi terapeutskog plana. Plan se izvodi iz postojećeg problema, trenutnog funkcionalnog nivoa, opreme i znanja terapeuta, individualnih odlika pacijenta i vlasnika.\nFizioterapija kod najčešćih ortopedskih problema.\nIdealno bi bilo izvoditi terapiju na pacijentima koji ne osećaju jak bol. Nažalost to se retko dešava. Najčešći uzroci bola su vezani za zglobove, kosti, mišiće, tetive, ligamente ili kombinaciju. Manifestacije ortopedskih problema su, bol, kontrakture, ukrućenost, abnormalan hod… Svi ovi problemi za vraćanje u normalnu ili približno normalnu funkciju zahtevaju dug rehabilaticioni period.\nFizikalna terapija kod ovih pacijenata započinje u preoperativnom period. Nastavlja se u posteoperativnom period. Terapeutski plan zavisi između ostalog i metoda sanacije rupture ligament ( TTA, TPLO, LSS…), zatim starosti, rase, stanja meniskusa, trajanja bolesti…\nFizikalna terapija je korisna i u akutnoj fazi kao dopuna konzervativnog tretmana. Na taj način se smanjuje bol, otok, zapaljenje, redukuje atrofija mišića, održava opseg pokreta… Tehnike koje se koriste su masaža, istezanje, krioterapija, elektroterapija, ultrazvuk…\nFizioterapija može da bude dopuna konzervativnom tretmanu ili hirurškom tretmana. Kod ove bolesti terapeutski plan zavisi od stepena luksacije, starosti, trajanja bolesti, tretmana…\nU ranom postoperativnom toku akcenat je na kontrolisanim šetnjama, krioterapiji, vežbama u sagitalnom planu. Zatim se uvodi elektro terapija, ultrazvuk, vežbe propriocepcije, hidroterapija.\nStabilnost zgloba se postiže između ostalog i rekvizitima za trening balansa.\nOsteoartritis je čest kod pasa i značajno utiče na aktivnost psa. Otežano kretanje uz stepenice, na ravnom, sedanje, ustajanje, šepanje su najčešći simptomi. Osteoartritis se vrlo često nalazi na više zglobova što kretanje životinja dodatno otežava.\nFizikalna terapija u značajnoj meri pomaže ovim pacijentima. Ciljevi su smanjenje bola, poboljšanje opsega pokreta životinja, bolja funkcionalnost.\nNajčešće se uz medikamente koristi u sklopu fizikalne terapije masaža, istezanje, vežbe, elektroterapija, ultrazvučna terapija, hidroterapija i akupunktura.\nGubitak telesne mase igra vrlo bitnu ulogu za postizanje cilja. Tako da u okviru terapije vlasnici dobijaju i preporuke za ishranu svojih ljubimaca.\nVežba pasivnog pokreta omogućava bolji pokret zgloba.\nFizioterapija u slučaju fraktura zavisi od tipa fracture, načina fiksacije, nivoa oporavka. Prezicna uputstva za vlasnika kojih će se pridržavati kući su veoma bitna za siguran oporavak pacijenta.\nCiljevi fizikalne terapije su podrška procesu zarastanja kosti, održavanje i poboljšanje opsega pokreta, preveniranje kontraktura i poboljšanje mišićne mase i funkcionalnosti ekstremiteta. U akutnoj fazi nakon operacije indikovana je krioterapija, lagana masaža i pasivni pokreti. Nakon zadovoljavajućih rezultata u zarastanju kosti, uvode se terapeutske vežbe i hidroterapija. Uočavanje bilo kakavih mogućih komplikacija na vreme je vrlo bitno.\nTetive, ligamenti i povrede mišića\nNajčešće tretirana oboljenje se odnose na patologiju tetive bicepsa, trauma na tetivama, ligamentinma I mišićima. Fizioterapija se vodi paralelno uz medicinsku terapiju. U slučaju hirurških zahvata bitni faktori su koliko dugo je period imobilizacije i kada je sigurno da se počne sa mobilizacijom povređene regije. Ova tkiva zahtevaju oprez prilikom povećenje inteziteta tretmana i pažljivo praćenje ishoda.\nFizikalna terapija u neurologiji\nRehabilitacija neuroloških pacijenata zahteva saradnju terapeuta, životinje i vlasnika da bi se adekvatno ostvario terapeutski plan. Ovi pacijenti su veoma često paralizovani ili u bilo kom smislu njihova funkcionalna sposobnost je ugrožena. Terapija traje dugo i često je progres gotovo nevidljiv u određenim periodima. Sve su ovo faktori koji obezhrabruju vlasnika i depresivno utiču na psihu životinje. Zadatak terapeuta je da dobrom komunikacijom sa životinjom i vlasnikom uticaj ovih faktora svede na minimum.\nNervni sistem se dosta sporo oporavlja, tako da je vrlo bitno ne odustati od terapije suviše rano. Pravilna terapija kod ovakvih pacijenata u zavisnosti od problema može da izazove čudo.\nVrlo bitno je ne dozvoliti vlasnicima da se osećaju sami pred izazovima kao što je manuelno pražnjenje bešike…\nFizikalna terapija kod ovih pacijenata počinje odmah nakon operacije ili je sastavni dio konzervativnog tretmana. Postoperativna rehabilitacija obuhvata osnovne radnje, kao što su okretanje pacijenta, održavanje suvog ležaja, monitoring pražnjenja. Asistirano stajanje i šetnja se ohrabruje već jedan dan nakon operacije. Pasivni pokret i blaga masaža su poželjni što ranije u zavisnosti od oporavka pacijenta.\nFizikalna terapija se nastavlja uz uključivanje ostalih tretmana bar do perioda kada se životinja može kretati nezavisno.\nDegenerativna mijelopatija je progresivna degenerativna bolest kičmene moždine. Najčešće se pojavljuje kod Nemačkih ovčara i Kolija. Simptomi su progresivan gubitak koordinacije, ukrštanje zadnjih nogu tokom hoda s vremena na vreme, slabost zadnjih nogu. Bolest ne prati bol. Ta činjenica je jako dobra s gledišta fizikalne terapije jer nam omogućava aktivnu rehabilitaciju odmah nakon postavljanja dijagnoze.\nFizioterapija može da uspori napredovanje bolesti i održavati funkcionalnost i mišićnu masu i izdržljivost.\nFibrokartilogeni embolizam je prouzrokovan problemom snabdevanja kičmene moždine krvlju. Bolest karakteriše akutni nastanak. Odnosno akutna paraliza\nTerapeutski protokol kod ovog problema je identičan onom sa bolesti diska. U ovom slučaju jedini tretman ovoga stanja je fizikalna terapija i treba je početi što pre.\nPrebacivanje težišta je jedna od terapeutskih vežbi koja se koriste u terapiji ovog problema.\nPovrede perifernih nerava su: prekid nerva, oštećenje, tumori, ishemijske bolesti, trauma… Najčešće povrede su na brahijalnom pleksusu, n.ischi, n. radialis. Prognoza i trajanje terapije zavise od jačine povrede. Fokus terapije je na stimulaciji nerva i održavanju mišićne mase.\nUz samu terapiju se upotrebljavaju i mnogi potporni tretmani.\nLumbosakralna stenoza, cauda equina sindrom\nLumbosakralna stenoza je hronično neurološko oboljenje. Ovaj sindrom uzrokuje nekoliko poremećaja. S patofiziološke tačke gledišta radi se o traumi nerava u lumbosakralnoj vezi. Uobičajen rezultat je atrofija mišića. Cilj fizikalne terapije je preveniranje atrofije, održavanje funkcije postoperativno. Fizikalna terapija je i sastavni deo konzervativnog tretmana. Važan segment terapije je smanjivanje bola i zapaljenja koje je posledica ove bolesti. Fizikalna terapija se uglavnom sastoji od elektroterapije, masaže, istezanja, terapeutskih vežbi. Aktivna terapija zavisi od trenutnog statusa životinje i napredovanja. Terapijski izazov su sportski psi i njihov oporavak i povratak u aktivnost koju su imali prethodno.\nFizikalna terapija u sportu\nFizikalna terapija je veoma bitna u radnom delu života pasa koji se koriste kao sportski psi. Najčešće su to službeni, radni,psi, psi za lov, agility… Fizikalna terapija pored tretmana povreda koje su česte zbog zahteva pred koje se stavljaju ovi psi ima ulogu i u pripremi pred aktivnost. Na ovaj način psi ostvaruju bolji učinak na takmičenjima i učestalost povreda je manja.\nIndividualni trening program se pravi nakon analize pokreta, potreba psa i očekivanja vlasnika.\nPreventivna briga je veoma bitan segment sportskog psa. Tu spada kao dodatak individualnom program i masaža, istezanje, zagrevanje, rashlađivanje, aquaterapija, uputstva za vlasnika. Metabolizam napetih mišića je loš. Napeti mišići utiču na pokrete u zglobovima ekstremiteta i kičme. Nepravilni pokreti dalje pojačavaju napetost mišića. Napetost uzrokuje je još napetosti i bola, smanjuje oprez i povećava verovatnoću povrede. Napet mišić se brzo umara, elastičnost je slaba, opseg pokreta je lošiji.\nFizikalna terapija prevenira “stress” povrede, poboljšava period oporavka i poboljšava kapacitet performansi.\nFizikalna terapija kod seniora\nFizikalna terapija ima veoma bitnu ulogu kod starijih pacijenata.\nNakon razumevanja primarne bolesti i mogućih sekundarnih komplikacija se pristupa pravljenju terapeutskog plana. Najčešći problem gerijatrijskuh pacijenata su prekomerna telesna masa, artitisi, kardiovaskularni problem, terapija bola…\nFizikalna terapija doprinosi održavanju fizičke aktivnosti, snage, smanjivanju mišićne atrofije, poboljšanju pokretanja zglobova, smanjenju bola.\nHirurgija oka indukovana je kod mnogih oftalmoloških oboljenja kako kod pasa tako i kod mačaka. U zavisnosti od lokacije invadiranog tkiva, hirurških tehnika koje se na tom mestu mogu primeniti, ona se može klasifikovati na hirurgiju:\nSpoljašnje strukture oka\nPovršinske strukture oka\nUnutrašnje strukture oka\nNa kapcima je takođe nekad potrebna hirurgija kako bi se sanirale neke povrede i razvojne anomalije. Oni mogu da budu uvrnuti unutra ili spolja, ili da budu suviše napeti ili suviše labavi. Bilo koja od ovih malformacija prouzrokuje različiti stepen problema, a većina može da se reši hirurgijom.\nVišak trepavica je čest problem koji se može rešiti elektrolizom, krioterapijom ili hirurškom ekscizijom, kako bi se sprečio ponovan rast. Svaki slučaj se mora pažljivo proceniti kako bi se odredila najpodesnija tehnika.\nPovrede na kornei su uobičajene. Laceracije i rane koje potiču od stranih tela zahtevaju hirurško zatvaranje. Duboki ulceri predstavljaju ozbiljan problem s obzirom na to da penetriraju unutar prednje komore oka dozvoljavajući prodor infekcije i stranog materijala. Kad se na vreme odreaguje, proces se može medicinski zaustaviti.\nRazni konjunktivalni falpovi i graftovi mogu se koristiti kako bi se nadomestili površinski slojevi.\nNedostatak sekrecije suza može se tretirati medicinski, ali kad se ovo pokaže neadekvatinim i kad postoje stalni kornealni problemi, može se primeniti transpozicija kanala pljuvačne žlezde. Tada se deo obilne produkcije pljuvačke preusmerava u oko. Ovo može da dovede do poremećaja kad je hrana u ustima jer dolazi do pojačanog lučenja sekreta u oko.\nDislokacija sočiva je problem koji se javlja kod većine rasa pasa. Kad se ovo dogodi, sočivo ošteti korneu. Neophodno je da se sočivo ukloni kaudalno, iza irisa, ili da se hirurški odstrani.\nObolele individue zbog katarakte nisu u stanju da vide detalj. Ukoliko retina funkcioniše, onda vredi razmisliti o hirurgiji koja će otkloniti kataraktu. Obimna hirurgija za otklanjanje sočiva ima svoje mane i rizik od komplikacija je visok.\nOštećenje retine je jako ozbilno i teško za tretman. Laserska hirurgija se koristi kako bi se sprečilo širenje odvajanja retine i nekada se može koristiti za njeno ponovno pripajanje.\nTim veterinara za neurologiju i neurohirurgiju za male životinje pruža negu pacijentima s neurološkim poremećajima mozga, unutrašnjeg uha, kičmene moždine i pršljenova, kao i bolestima mišića, nerava i perifernog nervnog stistema.\nSavremena dijagnostika i modaliteti snimanja poboljšavaju dijagnoze teških i složenih bolesti. Za istraživanje spinalnih, intrakranijalnih i neuromuskularnih poremećaja dostupni su nam dijagnostički postupci koji uključuju saradnju sa ostalim specijalističkim oblastima.\nOvo obuhvata urgentnu medicinu, intenzivnu negu, radiologiju, anesteziju, kardiologiju, onkologiju, internu medicinu, hirurgiju i oftalmologiju.\nOvakav timski pristup omogućuva svakom pacijentu da koristi kolektivno iskustvo kompletnog zdravstvenog tima, a ne samo doktora primarne nege.\nOpseg usluga uključuje dijagnostiku i lečenje intervertebralnog diska, Wobbler sindroma, neuromuskularnih poremećaja, intrakranijalne neoplazije, upalnih poremećaja centralnog nervnog sistema, frakture kičme i napada kod pasa i mačaka.


Američka agencija za međunarodni razvog (USAID) okončala je u četvrtak sedmogodišnji “Sedam godina reformi za bolje uslove poslovanja” uz ocene predstavnika Vlade Srbije, Ambasade SAD, voditelja i učesnika projekta, da je projekat, vredan 19,5 miliona dolara, bio vrlo uspešan i da je Srbija postala bolje mesto za ulaganje. Ipak, naglasili su govornici na svečanosti povodom okončanja projekta, posao nije završen.\nAmbasador SAD u Srbiji, Kajl Skat, rekao je da je ovaj projekat USAID-a primer uspešnog partnerstva vlade, privatnog sektora i civilnog društva, da rade zajedno i rešavaju probleme privrede.\n"Uveren sam da će USAID Projekat za bolje uslove poslovanja dugo biti povezivan sa napretkom u Srbiji", rekao je Skat čestitajući timu koji je vodio projekat.\n"Američka ambasada, preko USAID, je započela projekat pre sedam godina. Premisa je bila jednostavna - pitamo poslovne lidere koje su ključne prepreke sa kojima se suočavaju u ovoj zemlji i onda vidimo zajedno sa vladom da li možemo da rešimo te prepreke", rekao je ambasador SAD.\n"Kada se pogleda šira slika od milijardu dolara američke pomoći Srbiji od pada Slobodana Miloševića, ovaj projekat od samo 19 miliona dolara možda deluje kao kap u moru. Ali ja sam ubeđen da će biti zapamćen kao program koji ima najtrajniji dugoročni uticaj", rekao je Skat.\nAmbasador SAD je naglasio da je ekonomski, Srbija danas u boljoj poziciji, što se potvrđuje u rastu BDP-a, smanjenju nezaposlenosti, čemu su doprinela brojna unapređenja u poslovnom okruženju na koje se radilo u okviru USAID BEP projekta.\nSkat je rekao da je to jedan od najuspešnijih programa podrške koje su SAD realizovale sa Srbijom.\nSkat je, govoreći o nametima za privredu u Srbiji, rekao da je u okviru tog programa već skinuto oko 130 parafiskalnih nameta. "Ipak, mnogi parafiskalni nameti nisu na republičkom nivou već na nivou lokalnih samouprava. Imamo još više da uradimo i mi ćemo raditi u našem sledećem programu za ekonomski razvoj u ovoj oblasti. Važan progres je ostvaren", naveo je Skat.\nKao jedno od postignuća, ambasador je pomenuo proces izdavanja građevinskih dozvola, koji je po poslovnim liderima predugo trajao. Uveden je sistem jednog šaltera, što je skratilo proceduru za 162 dana. Vreme je smanjeno sa prosečna 9,2 meseca u 2013. na 4,2 meseca u 2017. Broj izdatih dozvola porastao je za 40 odsto u poslednje dve godine, a kao rezultat, Svetska banka je podigla Srbiju sa 186. mesta na 10. mesto na svetu po brzini izdavanja građevinskih dozvola, precizirao je Skat i posebno priznje za taj uspeh odao ministarki građevinarstva u Vladi Srbije, Zorani Mihajlović.\nPotredsednica Vlade Srbije i ministarka građenvinarstva, Zorana Mihajlović, rekla je da je projekat bio odličan i da očekuje da će saradnja sa USAID-om biti nastavljena, pošto i"puno toga možemo od njih još da naučimo".\n"Srbija je pokazala da može zajedno sa svojim partnerima, a to je vlada SAD, da napravi određene iskorake u oblasti privrednog razvoja, ne samo u oblasti donošenja zakona, mnogi su doneti, od Zakona o planiranju i izgradnji, do inspekcijskog poslovanju, ali suština je bila kako da pomognemo privredi koja treba da nam omogući viši pivredni rast", rekla je ona.\nZorana Mihajlović veruje da će i ova i sve buduće vlade, raditi još brže raditi na rešavanju problema na koje ukazuju privrednici.\n"Ispred nas je nastavak reformi i u onim oblastima u kojima smo u saradnji sa USAID-om već napravili pomake, jer mi se negde čini da smo još uvek na pola puta do našeg cilja. Moramo učiniti sve da imamo elektronski katastar i elektronske prostorne planove, kao i dalji napredak oblasti u planiranja budžeta, rada inspekcija i drugim oblastima, kako bismo imali još više novih kompanija i radnih mesta", rekla je Mihajlovićeva.\nPremijerka Srbije Ana Brnabić, koja je danas boravila u Briselu, u video poruci poručila je da je ovaj projekat ispunio ulogu i pružio veliku podršku Srbiji u njenim evropskim integracijama.\nOna je naglasila je da je taj USAID projekat dosta doprineo Srbiji kroz promociju saradnje javnog i privatnog sektora.\n"Hvala od srca za sve što ste uradili za Srbiju. To je primer kako na efikasan i pragmatičan način može da pomogne vladi, državnom i privatnom sektoru da naprave iskorake kako da budu konkureniti i da se da signal za brži razvoj", naglasila je Branbić.\nKako kaže, poseban napredak je napravljen u reformi izdavanja građevinskih dozvola, reformi inspekcija što je dalo veliki zamajac u borbi protiv sive ekonomije, u radno pravnom zakonodavstvu, podršci primene Zakona o radu i razvoju dinamičnijeg tržišta rada.\n"Zato smo, između ostalog, u drugom kvartalu ove godine smanjili nezaposlenost na 11,8 odsto, što je najveći uspeh u istoriji Srbije", navela je ona.\nPremijerka je rekla da je USAID projekat dao podršku i razvoju sektora malih i srednjih preduzeća, ali i u mnogim drugim oblastima, zbog čega je Srbija napredovala na Duing biznis listi Svetske banke i našla se na 43. mestu po uslovima poslovanja.\nBrnabić je dodala da je Srbija za 12 mesta napredovala na listi konkurentnosti Svetskog ekonomskog foruma i da smo po Fajnenšal tajmsu broj jedan u privlačenju investicija u ovom delu sveta, kao i po Svetskog banci lider u reformama u cetralnoj i istočnoj Evropi.


"ZABIBERILI SU NAS!" Novakovi navijači opkolili auto pod rotacijom, a onda je poleteo SUZAVAC /VIDEO/ - Sportal\nStevica Rajčetić - Vest objavljena: 12:16 - 10.01.2022\nVeliki broj Srba iz Australije i generalno navijača Novaka Đokovića izašao je na ulice kako bi pružio podršku najboljem teniseru sveta. Oni su se okupili ispred zgrade u kojoj je posle suđenja sa advokatima bio Srbin, a pojavio se i snimak gde navodno gr\nVeliki broj Srba iz Australije i generalno navijača Novaka Đokovića izašao je na ulice kako bi pružio podršku najboljem teniseru sveta. Oni su se okupili ispred zgrade u kojoj je posle suđenja sa advokatima bio Srbin, a pojavio se i snimak gde navodno grupa ljudi telima blokira auto u kojem je bio Đoković.\nOd trenutka kada se automobil za koji se navodi da se u njemu nalazio Novak Đoković, Srbi i ostali simpatizeri svetskog Broja jedan, nisu štedeli grla i dlanove tokom izlaska automobila iz garaže.\n"Free Nole", "Nole mi te volimo", čulo se sa svih strana. Koliko je bilo ljudi ispred sudnice, najbolje govori činjenica da je automobil mileo, prolazeći kroz gomilu ljudi desetak minuta. Iako se zbog zatamljenih stakala ne može jasno utvrditi da li se Đoković nalazio na zadnjem sedištu ili nije, prema reakciji okupljenih najverovatnije jeste bio on u pitanju.\nPolicija je ubrzo počela da koristi i suzavac.\nDevojka poreklom sa Balkana, objasnila je tokom lajv uključenja šta se dogodilo na ulicma Melburna kada se pojavio automobil u kojem se navodno nalazio Novak Đoković.\nPrema njenim rečima, haos i sukob sa policijom, nastao je usled pojačanih emocija jednog od okupljenih, koji nije mogao da izdrži, pa je rešio da skoči na automobil u kojem se navodno nalazio svetski broj jedan.\n- Ne znam koliko ste upućeni u ovo što se desilo, uglavnom, mi smo igrali kolo ispred zgrade u kojoj je on bio sa advokatima svojim i kada je izašao iz zgrade sa kolima, mi smo stali da igramo kolo i opkolili smo auto okolo, Nismo hteli da odemo i da ga ostavimo, Okolo svuda smo stali i propratili ga, dve ulice. - rekla je ona, nakon čega je objasnila kako je nastao haos.\nNE PRESTAJE DRAMA U MELBURNU Srbi počeli da slave po ulicama, a danas saznajemo definitivnu odluku o Đokoviću\nOBJAVLJEN NOVAKOV PCR TEST Evo kada i gde je urađen!\nNaime, jedan od prisutnih je rešio da svoju ljubav prema Đokoviću pokaže na malo neprimeren i opasan način, bacanjem na autu koji se sporo kretao kroz masu.\n- Na kraju druge ulice, jedan momak koji stvarno nije mogao, i plakao je i sve, drug ga je video, skočio je na auto, na vrh, ništa drugo nije radio, samo je na vrh. Onda su oni zabiberili sa biber sprejom. Svako od nas ko je bio tu u okolinu, čak i čovek koji je radio lajv za ovaj kanal. Sad se svi umivaju sa vodom i mlekom. Ispred prodavnice se sve vidi, ako vidite.. Tako je nastao nered, Novak je otišao sa autom, naravno, mi nismo mogli da dišemo, razišli smo se, rekla je ona na kraju izvešštavanja na srpskom, nakon čega je sve ovo sto ponovila na engleskom\nSnage policije imale su velikog posla da simpatizere Đokovića sklone od automobila, te su na momente morali da ih odguruju, što je okupljenima smetalo, te su ih verbalno vređali, što na srpskom, što na engleskom jeziku.\nSlavlje i haos na ulicama Melburna, nije prestalo ni kada se automobil udaljio, te su lokalni žitelji, poreklom sa Balkana, zapevali i zaigrali, čini se, najviše uz "Vidovdan", povremeno prekidajući pesmu povicima "Nole", Nole".\nJedan automobil krenuo je iz zgrade pod rotacijom, ali su srpski navijači stali ispred njega i blokirali mu put. U međuvremenu je došlo i do fizičkog obračuna gde je policija upotrebila i suzavac.\nTenis Novak Đoković Australijan open Navijači Boke Juniors


Eci-peci-pec Archives - Stranica 4 od 27 - Pančevo.city\n„I eto, gledim ti ja kroz ove rešetke, umesto da sam na njivu”, tako je započeo ispovest Proka u zajedničkoj ćeliji mitrovičkog zatvora i odsutno gledao kroz prozor, dok sam mu sapunjao lice. Ja sam\nNegde polovinom marta kad je u Srbiji već proglašeno vanredno stanje čitajući elektronsko izdanje Blica iskoči mi prozorčić sa pozivom da se pretplatim na Blic premium ako želim da nastavim da čitam članak u celosti,\nProšle zime smo se grejali na ambar, ove na staru kuću.Stari ambar smo srušili kad je već svima smet’o. Letve se proredile i pokrjale, pola crepa popadalo, a daske na patos istrulile. Niko gore nije\nZapazio ju je još prvog dana. U crnom jednodelnom kupaćem kostimu, sa belim mrežastim šeširom velikog oboda, sedela je malo po strani na šljunkovitoj plaži zadubljena u Kunderinu knjigu. Nije video naslov, ali je bio\nKao da je tu stajao od samog postanja sveta. Neko je imao Himalaje, Mont Blan ili neko drugo brdo a mi smo imali njega. Bio je nešto najveće što smo u svojim malim i između\nDodaj u omiljene\t38 mins\nSvoje prve fudbalske korake napravio sam u travom obrasloj slepoj uličici, koju smo zvali sokače. Nije tu bilo ni stativa, niti obeleženog terena, već smo umesto stativa koristili ili školske torbe ili cigle sa okolnih\nAjdidemo da se slikujemo. Mislila sam da nije ozbiljan al’ jeste. Di sad d’idem čak u varoš, da se presvlačim, nemogu ovako iz avlije pa međ’ svet. A i do voza daleko. Pa slikovali smo\nPoljubac u usta. Bilo mi je šest-sedam godina kad sam doživeo to sasvim neobično iskustvo. Stigao sam sa roditeljima, sestrom i ujakom u goste kod tetke, mamine sestre, kad nam je teča dobrodošlicu poželeo poljupcem\nPostoje raznorazne igre koje su oduvek služile da zbliže ljude: muške igre, ženske igre, igre za društvo, igre za dvoje, igre zavođenja… Sve one su igrane u svrhu rasterećenja, razbibrige, opuštanja…Kao socijalnim bićima po vokaciji,\nGrmi, seva, pljušti i duva. Mi se stisnuli nuz pendžer pa gledimo dal’ će oluja da skrlja neko drvo, il’ će grom pre da strefi toranj od crkve il’ komin na opštinu. Oko pendžera malko


AKTUELNO: Preminulo 8 pacijenata, kovidom zaraženo još 467 osoba – SveVesti.net\nU Srbiji je od početka pandemije korona virus potvrđen kod 23.730 osoba, od čijih su posledica preminula 534 pacijenta.\n20.29- U Kragujevcu 55 novih slučajeva korona virusa\nNa teritoriji grada Kragujevca registrovano je 55 novih slučajeva zaraze koronavirusom, pokazuju najnoviji podaci tamošnjeg Instituta za javno zdravlje.\nU Kliničkom centru trenutno je hospitalizovan 121 pacijent, a 14 je na respiratoru.\n19.57 – Kon: Inspekcije da kontrolišu primenu mera, još nema pada\nEpidemiolog Predrag Kon pozvao je nadležne organe da počnu da kontrolišu da li građani poštuju mere i preporuke Kriznog štaba za borbu protiv korona virusa, jer se i dalje ne vidi pad zaraženih.\nKon je rekao da smo trenutno na samom vrhu kada je epidemiološka kriva u pitanju i da se ta kriva sada stabilizuje, posebno u Beogradu.\n18.26 – Kraljevo: Veliki skok broja novozaraženih, još 70 obolelo\n16.15 – Jablanički okrug: 37 novoobolelih, među njima dvoje dece\nU Jablaničkom okrugu su u toku poslednja 24 sata na korona virus testirane 184 osobe, među kojima je potvrđeno 37 novih slučajeva zaraze, od toga dva među decom.\nNajveći broj novozaraženih zabeležen je u Leskovcu, u kojem su od COVID -19 obolele još 29 osobe.\n15.38 – U KCV 310 pacijenata na lečenju od kovida\nU Kliničkom centru Vojvodine trenutno se leči 310 pacijenata kod kojih je potvrđeno da su oboleli od korona virusa, saopšteno je iz KC Vojvodine.\nOd tog broja, kako se navodi, kod 20 pacijenata s obzirom na njihovo trenutno zdravstveno stanje, lečenje zahteva primenu mehaničke ventilacije.\n15.30 – Najviše zaraženih u danu, Beograd najveće žarište\nDanas je zabeležen do sada najveći broj laboratorijski potvrđenih slučajeva kovid 19 – 467, međutim neki drugi pokazatelji ukazuju da ima mesta za blagi optimizam, izjavila je danas zamenica direktora Instituta “Batut” Darija Kisić Tepavčević i dodala da je Beograd i dalje najveće žarište, a da je u poslednjih 24 dana najveća stopa oboljevanja u Kragujevcu.\n14.44 – Mačvanski okrug: Još 112 zaraženih, od toga 63 u Šapcu\n12.12 – Pelemiš: Samo uz mere prevencije možemo da sprečimo bolest\n“Pozivam sve da razmisle da svojim ponašanjem ne ugrožavaju samo sebe već svoje najmilije, kao i svoju okolinu. Nadam se da im je stalo do njih”, istakao je Pelemiš za televiziju Prva.\n12.01 – U Moravičkom okrugu preminule još dve osobe\n11.58 – Vučić: Očekujem pad broja zaraženih sledeće sedmice\nPredsednik Srbije Aleksandar Vučić izjavio je danas da očekuje da će broj zaraženih virusom korona početi da opada sledeće nedelje, a povodom peticije grupe lekara koji su zatražili smenu Kriznog štaba poručuje da će uvek biti na strani zdravstvenih radnika koji sebe nesebično daju da bi spasili ljudske živote.\n11.53 – U Novom Sadu 15 prekršajnih prijava zbog nepoštovanja mera\nSanitarna inspekcija podnela je 15 prekršajnih prijava protiv odgovornih lica tokom pojačane kontrole sprovođenja protivepidemijskih mera u Novom Sadu proteklih dana, a najveći deo odnosio se na ne nošenje maski u zatvorenom prostoru i nepoštovanje fizičke distance, saopštila je danas pokrajinska vlada.\nU saopštenju se navodi da je vanrednim nadzorom poštovanja propisanih mera kontrolisano 40 objekata, među kojima je najviše bilo ugostiteljskih objekata, tržnih centara i prodavnica.\n10.11 – Jedan novi slučaj infekcije koronom u Prokuplju, pozitivno 25\nNa Infektivnom odeljenju Opšte bolnice “Dr Aleksa Savić” u Prokuplju hospitalizovano je 47 pacijenata, a od tog broja 25 je pozitivno na virus korona.\nKako je objavljeno na sajtu grada, iz bolnice kažu da su svi hospitalizovani pacijenti sa bronhopneumonijom i srednje-teškom kliničkom slikom, dok se na kiseoničkoj potpori trenutno nalazi pet pacijenata.\n09.29 – Kovid19 može da izazove fibrozu pluća\n09.07 – U Boru tri nova slučaja zaraze virusom korona, ukupno 32\nPrema podacima Zavoda za javno zdravlje “Timok” Zaječar, na teritoriji Bora su, prema najnovijim informacijama, registrovana tri nova slučaja virusa korona.\nKako je objavljeno na sajtu grada Bora, jedna osoba je izlečena.\n09.03 – U Kraljevu se smanjuje broj zaraženih, 9 novih slučajeva\nPrema podacima Zavoda za javno zdravlje Kraljevo, na dan 24. jula, od 62 uzorka testirana na virus korona devet je pozitivno, dok je jedna osoba preminula od posledica virusa.\n08.35 – U Vrnjačkoj banji situacija se polako smiruje\nZbog epidemiološke situacije u okruženju prouzrokovane širenjem koronavirusa u Vrnjačkoj banji je na snazi odluka opštinskog štaba o proglašenju vanredne situacije.\nIvan Džatić, zamenik predsednika opštine kaže da se situacija polako smiruje i da je prema poslednjim podacima registrovano 67 pozitivnih od kojih se troje nalazi u zdrvstvenom centru “Studenica”.\nPrevious U Kraljevu se smanjuje broj zaraženih, u Kragujevcu 55 novih slučajeva\nNext Na Kosovu i Metohiji 220 novozaraženih, preminulo osam osoba


Tokom svojih bezbrižnih dvadesetih godina, retko koja od nas unapred razmišlja o nezi svoje kože, jer nam se fine linije i gubitak jedrine čine „miljama daleko“. Međutim, čim zakoračimo u tridesete – naša koža nam stavlja do znanja da smo te milje već prešle i da je trenutak da se posvetimo njenoj adekvatnoj nezi „sad ili nikad“.\nTada naš beauty radar počinje da registruje anti-age proizvode, a svesne važnosti pravilne nege i trendova u beauty industriji, okrećemo se dermatološki testiranim i hipoalergenim proizvodima – koji nam garantuju bezbednost. Takođe, onda kada želimo da našoj koži pružimo najbolje, znamo da je najbolje da se pre odabira proizvoda konsultujemo sa farmaceutima, čija nam dugogodišnja ekspertiza uliva sigurnost pri odabiru, ali i kasnije, pri samom načinu na koji ćemo negovati kožu.\nOvog puta, u saradnji sa brendom VICHY, mi smo ključna i „goruća“ pitanja o anti-age nezi postavili farmaceutkinjama Ani Koprivici, Dragani Jovanović i Jovani Smiljanić, koje su efekte anti-age nege osetile i na svojoj koži. Kako to izgleda anti-age nega iz njihovog ugla i šta nam kao farmaceutkinje, ali i žene koje se susreću sa istim problemima starenja kože kao i mi, preporučuju - otkrivamo vam u nastavku teksta.\nTop 3 saveta za anti-age negu kože nakon 30. godine\nAna, Dragana i Jovana složile su se oko TOP saveta – rekavši da je ključno da se rutina čišćenja lica adekvatnim proizvodima primenjuje ujutru i uveče, da se koži pruži adekvatna hidratacija uz serum i da se, naravno, anti-age efekti postižu svakodnevnim korišćenjem dnevne i noćne kreme za lice u okviru skin care rutine.\nUz to, njihovi bonus saveti su svakodnevno korišćenje kreme za zaštitu od sunca sa SPF faktorom, vođenje zdravog života koji uključuje redovan san i izbegavanje stresnih situacija, kao i rad na samopouzdanju i ljubavi prema sebi.\nZašto je anti-age nega neophodna\nČak 80% proteina u našoj koži čini kolagen, koji je zaslužan za njen tonus, jedrinu i zdrav, mladolik izgled. Ipak, sa godinama se proizvodnja kolagena u našem organizmu ne samo smanjuje za 75%, već i onaj kolagen koji opstaje – trpi oštećenja spoljašnjih neželjenih uticaja na našu kožu. Gubitak kolagena rezultuje pojavom prvih finih linija, gubitkom tonusa i blistavosti naše kože, a tu na snagu stupa anti-age nega koja našu kožu „vraća u život“.\nKako bismo boostovali ciklus oporavka oštećenog kolagena i time koži vratili jedrinu i umanjili fine linije – potrebno je da je nahranimo noćnom kremom koja će aktivno delovati tokom našeg sna, kada se koža regeneriše.\nNoćna anti-age krema za lice - u čemu je njen značaj\nAnti-age skin care rutina nije potpuna bez dnevne, ali naročito bez noćne kreme za lice. Tokom dana, većina nas nosi šminku i izlaže svoju kožu spoljašnjim uticajima, i zato je noć pravo vreme kada možemo kožu obnoviti i oporaviti od oštećenja koje je trpela tokom dana. Noću je anti-age nega efektivnija, a krema koju koristimo trebalo bi da sadrži aktivne sastojke visokih performansi.\nPreporuka farmaceutkinja je upravo VICHY Liftactiv Collagen Specialist noćna krema, koja u sebi sadrži poznatu VICHY vulkansku vodu koja „osnažuje“ prirodnu odbrambenu barijeru kože, peptide i vitamin C, koji su zaslužni za boostovanje kolagena u koži, kao i resveratrol, koji kožu štiti od oksidativnog stresa i pruža joj blistavost. Značajno je navesti i to da je VICHY Liftactiv Collagen Specialist noćna krema namenjena svim tipovima kože.\nŠta VICHY Liftactiv Collagen Specialist\nnoćna krema čini za kožu\nNakon redovnog korišćenja VICHY Liftactiv Collagen Specialist noćne kreme,\nfarmaceutkinje Ana, Dragana i Jovana primetile su:\nDa je koža blistavija\nDa je koža jedrija i zategnutija\nDa su fine linije i bore umanjene\nUz to, primetile su da VICHY Liftactiv Collagen Specialist noćna krema ima laganu\nteksturu, nije „teška“ za kožu, ne ostavlja utisak lepljivosti i umanjuje neželjeni sjaj\nmešovite kože, ne čineći je dodatno masnijom.\nPružite svojoj koži anti-age negu koja ide u korak sa inovacijama i podstiče prirodne procese borbe protiv starenja u vašem organizmu – i uživajte u negovanoj, blistavoj i mladolikoj koži!\nPriča o VICHY brendu započinje još davne 1931. godine u pokrajini Auvergne, u Francuskoj. Misija VICHY-ja je da ženama, bez obzira na njihovu starost ili tip kože, pruži svakodnevnu i efikasnu negu kroz svoj asortiman, koji konstantno obogaćuje novim proizvodima. Efikasnost VICHY proizvoda dokazuje i činjenica da je VICHY broj 1 anti-age brend u evropskim apotekama.


Retrospektivna izložba Jugoslava Vlahovića\n11. jun – 5. jul 2014.\nSvečano otvaranje: Sreda, 11. jun 2014. u 19:30 časova\nNa otvaranju izložbe će govoriti Rastko Ćirić, umetnik i pedagog, Dragan Jovanović, novinar i ekolog, Bora Đorđević, rok muzičar i pesnik.\nKustos izložbe: Slobodan Jovanović, kustos u Odseku za savremenu primenjenu umetnost MPU\nO izložbi Biografija Radionice\nNa retrospektivnoj izložbi „Knjige otisaka” predstavljeno je skoro pola veka stvaralaštva ilustratora-karikaturiste i grafičkog dizajnera Jugoslava Vlahovića (rođen 1949. godine), profesora na Fakultetu primenjenih umetnosti u Beogradu. Izložba je koncipirana kao pregled njegovih najznačajnijih radova, predstavljenih u dvanaest autorskih knjiga koje je grafički oblikovao i objavio (osim poslednjeg projekta), sam ili u saradnji sa nekim izdavačem, počev od diplomskog rada VENI, VIDI, VIC na Fakultetu primenjenih umetnosti iz 1974. godine, do poslednjeg – neobjavljenog projekta Inventar u foto-šopu. Pored radova koji su predstavljeni u autorskim knjigama, Vlahović je objavio nekoliko hiljada karikatura i ilustracija u stranim i domaćim časopisima, koje su na izložbi zasebno predstavljene. Ilustrovao je i grafički opremio knjige drugih autora, omote ploča pop i rok-bendova, kalendare, plakate za razne umetničke događaje, poštanske marke i razni grafički materijal, takođe predstavljen na izložbi u Muzeju primenjene umetnosti.\nTokom studiranja, prvo na Arhitektonskom fakultetu 1968. godine, pa na Akademiji primenjenih umetnosti u Beogradu od 1969. godine, na grafičkom odseku, katedri Grafika knjige kod profesora Bogdana Kršića, počinje Vlahovićeva multimedijalna umetnička karijera. Tada učestvuje u mjuziklu „Kosa” Ateljea 212 i postaje jedan od osnivača prve jugoslovenske autorske akustičarske grupe Porodična manufaktura crnog hleba i performans-grupe EKIPA A3. Ovi raznorodni oblici umetničkog delovanja postaće bogat izvor ideja i motiva za grafički rad Jugoslava Vlahovića, što možemo videti već u njegovom diplomskom radu VENI, VIDI, VIC iz 1974. godine, u kojoj autor pažljivo analizira detalje svakodnevnog života i potom formira ilustrovanu dosetku spajanjem sličnih elementa ilustracije u neobičnu celinu.\nU sledećoj autorskoj knjizi Rasvetljen slučaj (1986), Vlahović usavršava postupak prikazivanja višeznačne ilustrovane dosetke iz knjige VENI, VIDI, VIC. Većinu radova izvodi tušem ili temperom, uz upotrebu erbraš tehnike. U to vreme, on razvija ilustratorski poentilistički stil, koji je jedna od glavnih karakteristika njegovog umetničkog izraza i danas. Sa karikaturama iz ovog perioda Vlahovićev homo mechanicus postaje homo politicus – „neuništiv i uvek spreman da uništava sve oko sebe” (S. Novaković). Tokom sledećih tridesetak godina, Vlahović objavljuje još desetak autorskih knjiga u kojima nastavlja da bude ilustrator-hroničar našeg vremena.\nPored dvanaest autorskih knjiga, Jugoslav Vlahović aktivno sarađuje sa domaćim i stranim novinama i časopisima, ali i piscima, aforističarima i pesnicima kojima grafički oblikuje knjige. Ovi radovi čine početak drugog dela izložbe „Knjige otisaka” u Muzeju primenjene umetnosti, na kojem su predstavljeni grafički radovi koje je Vlahović pravio, kako za časopise i knjige, tako i za omote ploča rok i pop-bendova, logotipe, kalendare, plakate, poštanske marke i dr.\nDok na plakatima, kalendarima i izložbenim katalozima predstavljenim na izložbi Jugoslav Vlahović radi ilustracije koje su u bliskoj vezi sa manifestacijom koju najavljuju ili firmom čiji posao reklamiraju, ova veza „ilustracija–ilustrovano delo” postaje kompleksnija kada dizajnira edicije knjiga pisaca i pesnika. Iz opusa od pedesetak knjiga koje je oblikovao Jugoslav Vlahović, posebno se izdvajaju knjige koje je radio za razne edicije – aforizama, pesama Bore Đorđevića, antologije lirike profesora Todeta Čolaka i dr. Na izložbi „Knjige otisaka” predstavljene su korice dvadesetak knjiga koje je oblikovao Vlahović. Ove ilustracije i karikature krase poetika i (crni) humor, koji su u idejnom saglasju sa nazivom knjiga koje ukrašavaju.\nTokom prvog boravka u Njujorku, 1982. godine, Vlahovićeve ilustracije i karikature objavljuje The New York Times, a zatim i Time, Wiener Journal, Wiener Zeitung, La Republica, Das Sontagsblatt, Die Zeit, Le Monde, Courrier International i drugi. Neki radovi su naručeni, a nekad urednici novina i časopisa biraju već postojeće Vlahovićeve radove da ilustruju tekst. Često njegove ilustracije dobijaju polovinu strane novina, kao što se može videti na stranama prikazanim na izložbi „Knjige otisaka”. Njegov osećaj za suptilno predstavljanje „osvajanja” slobode prikazan je na većem broju ilustracija objavljenih u stranim časopisima i novinama. Ove osobine Vlahovićeve poetike doprinele su tome da njegove ilustracije budu često korišćene za naslovne strane časopisa i dnevnih novina, čime postaju otvorene za dalju višestruku interpretaciju.\nOd prvog singla za svoju grupu Porodična manufaktura crnog hleba 1972. godine, pa do danas, Jugoslav Vlahović grafički je opremio stotinak LP ploča, kaseta i CD-a raznih izvođača. Od osnivanja 1978, stalni je dizajner rok-grupe Riblja čorba: autor je njihovog znaka („riblja kost”) i logotipa, opremio je svih 20 zvaničnih albuma, 2 DVD-a, kao i brojni reklamni i promotivni grafički materija. Pored omota za albume Riblje čorbe, radi i fotografije ili ilustracije i grafički dizajn za omote singlova i ploča akustičnih, pank, pop i rok-bendova sedamdesetih i osamdesetih godina prošlog veka: Bezobrazno zeleno, Bulevar, Pop mašina, S vremena na vreme, Alisa, Smak i dr.\nJedna od osnovnih karakteristika opusa ilustratora-karikaturiste i grafičkog dizajnera Jugoslava Vlahovića je postupak kojim se od male količine materijala koji umetnik obrađuje dobija napeta situacija iz koje nastaje apsurdna dosetka. U autorskim knjigama predstavljenim na izložbi „Knjige otisaka” možemo videti grafičke radove Jugoslava Vlahovića predstavljene u knjigama kako je sam autor zamislio. Na ostalim izloženim radovima vidi se način na koji su njegove radove upotrebili urednici listova za koje objavljuje, ali i način na koji Vlahović oblikuje svoje radove na plakatima, knjigama, kalendarima, omotima ploča i drugom grafičkom materijalu. Ova dvosmernost delovanja autora koji izvodi dela primenjenih umetnosti, dodatno se nadopunjuje koncipiranjem pojedinih ilustracija i karikatura kao grafika – koje Vlahović radi u vreme kada je u Srbiji postojalo tržište za te grafike. Ako tome dodamo i brojne projekte koje je realizovao samostalno, u okviru neke manifestacije, kao profesor na Fakultetu primenjenih umetnosti u Beogradu, kao autor izložbi posvećenih karikaturi, kao učesnik hiljada kolektivnih izložbi karikature i ilustracije širom sveta, dobijamo umetnika Jugoslava Vlahovića koji prevazilazi nivo sopstvenih homo mechanicus-a i homo politicus-a, i postaje homo universalis (S. Jovanović u tekstu kataloga). Kao što njegove karikature i ilustracije imaju univerzalno značenje i smisao za humor, tako i Jugoslav Vlahović predano nastavlja sa radom na širenju vizuelne edukacije i posle trajanja naše izložbe.\nOvde možete preuzeti Fotografije za štampu sa potpisima\nDizajn omota singla grupe Porodična manufaktura crnog hleba, 1972, PGP RTB\nFotografija Svetska krava, 1974.\nSlika Rasvetljen slučaj, 1978/1999. (vlasništvo NIN-a)\nGrafika Bez naziva iz mape Slikari i voajeri, 1981.\nFotografija sa omota LP ploče Mrtva priroda grupe Riblja čorba, 1981, PGP RTB.\nIlustracija Sankcije na jugovini za NIN, 1993.\nIlustracija Poljubac za NIN, 1994.\nStrip u tri kadra Bez naziva, 1995–1999.\nPrednja korica knjige Velika mala knjiga, 2005, Cicero.\nCrtež za knjigu Čekajući godove, 2006.


Digitalni informaciono - reklamni sistemi - Automatika.rs\nNaslovna Baza znanja Tutorijali Digitalni informaciono – reklamni sistemi\nU radu su predstavljeni elementi i način funkcionisanja digitalnih informaciono-reklamnih sistema kao novog masovnog medija. Digitalnih informaciono-reklamni sistemi predstavljaju mrežu prilagodljivih displej uređaja koji mogu biti upravljani elektronski upotrebom računara, omogućavajući izmenu sadržaja sa neke udaljene lokacije u zavisnosti od potreba ciljnih grupacija.\nMaloprodajni lanci trgovina da bi povećali profit i unapredili svoj posao počeli su sa upotrebom video rekordera i DVD uređaja kako bi na ekranima (CRT isplejima) u svojim objektima prikazivali reklame i informacije za svoje proizvode. Kako je vreme prolazilo predstavljeni su ravni displeji, računari i internet kao i ogućnost satelitske distribucije. Samim tim, otvorila se mogućnost za DIR sisteme da kao novi medijum obuhvate najveći deo ostalih medija i zaokruže ih u jednu celinu. Osnovne prednosti ovog medija u odnosu na statične medije oglašavanja su u lakoći izmene sadržaja, prikazivanje animiranog sadržaja i prilagođavanje sadržaja u zavisnosti od interesnih grupa. U modernim IR sistemima, ekrani su podeljeni u regione i lejere, i sadržaj ekrana sačinjavaju informacije i reklame iz ekoliko različitih fajlova. Elementi koji čine ove sisteme su:\nDispleji ravnih panela (LCD ili PDP)\nMedija plejeri (hardware i software)\nSistem distibucije fajlova\n2. Značaj displeja u DIR sistemima\nRazlog zbog kojeg DIR sistemi postaju sve popularniji je svakako povećanje pristupačnosti veoma tankih, visoko rezolucijskih i sve jeftinijih displeja koji mogu prikazati slike velikih formata. Budući razvoj ovih displeja će takođe odlučiti o uspehu ili ne uspehu DIR sistema. Govorimo o tehnologiji displeja ravnih ekrana.\n2.1 Tehnologija ravnih displeja\nNajveću primenu u digitalnim informaciono-reklamnim sistemima nalaze displeji od tečnih kristala (LCD) i plazma displeji (PDP), dok OLED-i dosta obećavaju veoma brzim tempom razvijanja.\n2.1.1 Displej od tečnih kristala\nZa dijagonalu ekrana manju od 40 inči, odnosno 102 cm, LCD displeji u odnosu cene i efikasnosti su svakako najbolji izbor. Upotreba transreflektivnih i reflektivnih LCD-a, je značajna kada su potrebni displeji koji se postavljaju u veoma svetlom okruženju kao što su izlozi. U pozadini LCD-a, povratni reflektor prenosi svetlo sa spoljašnjeg svetlosnog izvora nazad kroz LCD. Kod ove vrste displeja, unutrašnji svetlosni izvor može biti isključen kada je displej izložen dnevnom svetlu. Na ovaj način se štedi energija i čini LCD tehnologiju jakom alternativom LED sistemima za spoljašnju upotrebu sa dugim režimom rada. U poređenju sa konkurentskom plazma tehnologijom displeja, lakše je stvoriti sitni piksel i postići visoku rezoluciju, ali sa druge strane odnos kontrasta je obično bolji kod plazmi.\n2.1.2 Plazma displeji\nKao jedna od tehnologija emisivnih displeja, PDP poseduje mnoge od prednosti CRT-a, kao što je širok ugao posmatranja i izuzetna boja. Ključna ograničenja predstavlja još uvek viša cena, i problem potrošnje energije koja je i do tri puta veća u odnosu na LCD-e. U DIR sistemima upotreba plazmi je veoma popularna kod veličina od preko 42 inča (107cm). Plazme pružaju visoki kontrast i pogodne su za postavljanje u maloprodajnim okruženjima. Poboljšani odnos kontrasta je moguć jer se svaki piksel može potpuno isključiti i prikazati kao potpuno crn. Ovo nije moguće kod LCD elemenata piksela, gde nije moguće potpuno blokirati svetlo.\n2.1.3 Displeji sa organskom svetlosnom diodom\nOLED displeji imaju mnoge veoma važne prednosti nad ostalim tipovima ravnih panela, a naročito nad LCDima,svojim najvećim konkurentima. Kao emisivna tehnologija, OLED-i, u odnosu na LCD-e, pružaju superiorne uglove posmatranja i kontrastne stope.\nDanašnji OLED-i primarno se koriste kod veoma malih displeja, poput mobilnih telefona, MP3 plejera i digitalnih fotoaparata. Međutim, postoje prototipovi za 40-inči TV displej. LCD i plazma displeje čeka veoma jaka konkurencija narednih nekoliko godina.\n2.2 Položaj, odnos strana, rezolucija i drugi aspekti displeja\nKod DIR sistema vertikalan položaj displeja je češći, da bi se simulirali štampani posteri. Korišćenje vertikalnog položaja, takođe je način da se DIR sistemi razlikuju od televizije. Prilikom postavljanja displeja za DIR sisteme, veoma je važno voditi računa o karakteristikama displeja koje dozvoljavaju ovakvo postavljanje, jer svi displeji nemaju tu mogućnost.\nDrugo, veoma bitno razmatranje je odnos strana kod displeja. Najčešći odnosi strana su:\n1. TFT, računarski monitor, 1,25:1\n2. standardni TV uređaj, 1,33:1 (4:3)\n3. TV displej širokog ekrana (wide screen), 1,78:1 (16:9)\n4. bioskop, DVD filmovi 2,35:1\nVeoma je teško koristiti različite odnose ukoliko se isti sadržaj prikazuje na displejima različitih veličina. Tradicionalni televizori imaju veoma lošu rezoluciju, zbog toga bilo je nemoguće reprodukovati visoko kvalitetne tekstualne poruke. Zbog ovog razloga, veći deo displeja za DIR sisteme je bio baziran na računarske displeje. Međutim, računarski displeji nisu dovoljno široki, a često i veliki, da bi prikazivali reklamu sa određene razdaljine.\nVisoko definisani TV displeji (HDTV) su u mnogome poboljšani i bolji za DIR sisteme od konvencionalnih TV uređaja koji su se ranije koristili. Veliki su i imaju dovoljno dobru rezoluciju da prikažu visoko kvalitetan tekst ili grafik.\nDanas su ravni LCD i plazma sistemi glavni displej uređaji za HDTV. Sve do skoro, rezolucija ekrana je bila ograničena na 1366×786 za displeje nižih i srednjih cena. Međutim, LCD-i i plazme sa 1920×1080 piksela se već nalaze na tržištu. Rezolucije, 1366×786 i 1920×1080 piksela su u saglasnosti sa odnosom strana od 16:9. Na Slici 1. prikazano je upoređivanje gustine piksela u displej sistemima sa različitom rezolucijom, ali iste veličine ekrana. Ovo nam pruža osećaj jasnoće detalja pri različitoj\nSlika 1. Gustina piksela kod SD, HD redy i full HD ekrana\nJačina svetla, odnos kontrasta i ugao gledanja displeja postaju veoma važni kad su u pitanju DIR sistemi. Odnos kontrasta često se smanjuje kako se ugao gledanja povećava. Generalno, plazma displeji omogućavaju bolji kvalitet kada govorimo o uglu gledanja od LCD displeja koji brže gube odnos kontrasta. LCD-i su bolji od plazmi u proizvodnji svetlijih i jasnijih površina. Ovo je veoma bitno jer DIR sistemi mogu biti postavljeni na svetlim okruženjima pa je samim tim, jačina svetla veoma važna karakteristika displeja.\n3. Najbolji način upotrebe displeja\nPošto sadržaj displeja DIR sistema može dolaziti iz nekoliko različitih fajlova, svaki izvor fajlova omogućava sadržaj na ekranu. Postoje najmanje tri vrste elemenata sadržaja: region, lejer i kajron (tekstualni deo koji se konstantno ažurira). Ekran može biti podeljen u mnoštvo regiona lejera i kajrona u kojima se mogu prikazivati informacije uživo, sa malim zakašnjenjem ili prethodno\nuskladištene informacije. Shvatanje mogućnosti koje pružaju lejeri i regioni je svakako ključ upotrebe DIR sistema na najefikasniji način. Medija plejeri su uređaji koji lokalno kreiraju video i audio sadržaj na ekranu. Prolaze kroz kompleksan proces\nčitanja lista za prikazivanje i dekodiranja medija fajlova prema njima. Krajnji rezultat je ponovno sastavljanje u jedan video signal koji ispunjava sadržaj ekrana. Regioni, lejeri i kajroni su samo virtualni elementi koji dolaze sa medija plejera kao kombinovan video signal.\n3.1 Ekrani sa regionima\nInteresantne su mogućnosti prikazivanja reklama u isto vreme sa informacijama i zabavnim sadržajem. Kod konvencionalne televizije, reklame se prikazuju u pauzama programa, dok se kod DIR sistema reklame mogu prikazivati u jednom ili više regiona ekrana sve vreme. Postoje sledeće vrste regiona:\n1. Regioni za prikazivanje slika\n2. Animirani regioni (flash animacije)\n3. Video regioni (video klipovi ili IPTV)\n3.2 Ekrani sa lejerima\nOmogućavaju postavljanje tekstualne poruke preko slike, animiranog regiona ili video klipa. U nekim DIR sistemima, lejeri se mogu koristiti potpuno nezavisno od regiona, što znači da se tekstualni lejer može postaviti preko nekoliko drugih lejera istovremeno. Pojedini formati slika kao što je PNG, mogu imati transparentne površine, što znači da se ovakav fajl može lako postaviti preko bilo kakvog sadržaja ekrana .\n3.3 Ekrani sa kajronima\nGlavni zadatak kajrona je da obuhvati kontinualno ažuriranje informacija u televizijskom emitovanju. Kod DIR sistema, kajroni se postavljaju lokalno na svaki ekran uz pomoć medija plejera, što znači da kajron može biti napravljen, prilagođen za svako mesto i ekran. Kajroni sadrže samo tekst čineći zahtevani kapacitet pri kontinualnom ažuriranju kajrona, veoma malim. Fajlovi sa sadržajem kajrona mogu biti text fajlovi ili XML fajlovi.\n3.4 Liste za prikazivanje\nDa bi se kombinovali različiti elementi sadržaja kod DIR sistema, liste prikazivanja (play list) moraju biti napravljene. Liste prikazivanja govore medija plejeru po kom redosledu i u kom vremenskom trenutku će određeni fajlovi biti prikazani na ekranu. Liste prikazivanja mogu biti podešene, tako da počnu ponovno prikazivanje sadržaja kad on dođe do kraja i to kontinualnim prikazivanjem.\nSvaki region može imati posebnu listu prikazivanja ili zajedničku listu prikazivanja koja kontroliše sve elemente sadržaja na ekranu istovremeno. Obe alternative imaju svoje prednosti i mane. Takođe, mogu postojati različiti nivoi važnosti lista prikazivanja sa odvojenim listama prikazivanja za svaki region ili lejer, kombinovane sa listama prikazivanja višeg nivoa važnosti, koje odlučuju koje liste prikazivanja nižeg nivoa će biti korišćene u različitim regionima ili lejerima u različitom vremenskom periodu dana, nedelje ili meseca. Ove liste višeg nivoa prikazivanja koriste se za vremensko planiranje prikazivanja.\nNa Slici 2. prikazan je displej koji ima pet regiona, od kojih su dva predviđena za video klipove. Ovi video regioni imaju odvojene liste prikazivanja za seriju video klipova kako bi se sadržaj konstantno prikazivao. Regioni funkcionišu nezavisno jer imaju nezavisne liste prikazivanja.\nSlika 2. Liste za prikazivanje i liste za vremensko planiranje prikazivanja kontrolišu sadržaj na ekranu.\n4. Medija plejeri\n4.1 Programski paketi\nMnogi profesionalni DIR sistemi bazirani su na dobro poznatim programskim paketima, i medija plejerima poput sledećih: Windows Media Player, Real Player, Winamp, QuickTime, i videoLAN client (VLC). Međutim, iako ovi proizvodi imaju karakteristike plejera koji može biti iskorišćen za profesionalnu primenu, većina ljudi u svetu poslovanja sa DIR sistemima teži da razvije i koristi specijalizovane programske pakete i doda karakteristike specifične njihovom DIR sistemu. Specijalizovani programski paketi najčešće se sastoje iz dva programa. To su menadžer sadržaja i medija plejer. Menadžer sadržaja instaliran je na glavnom računaru i uz pomoć ovog programa priprema se sadržaj i prave liste za prikazivanje kao i liste za vremensko planiranje prikazivanja. Liste se sa sadržajem manuelno ili putem interneta, satelita prebacuju na računare koji imaju ulogu medija plejera i na kojima se nalazi medija plejer program. Ovaj program čita liste i prikazuje sadržaj na ekranu. Ukoliko se želi promeniti redosled prikazivanja, ili zameniti deo sadržaja (određeni video fajl), sa glavnog računara šalju se nove, izmenjene liste za prikazivanje i izmenjeni deo sadržaja (samo ukoliko se već ne nalazi na medija plejer računaru). Video fajlovi su obično veliki pa\nje iz tog razloga veoma bitno da se distributuju samo jednom, iako će biti upotrebljeni više puta i na više načina.\nSlika 3. Media plejer čita liste za prikazivanje kako bi ispuni ekran sa sadržajem po planiranom rasporedu i redosledu.\n4.2 Odabir hardvera za DIR sisteme\nMedija plejer predstavlja formu hardvera i operativnih sistema, veoma slično personalnom računaru. Sa druge strane, medija plejer se ne koristi na isti način kao personalni računar. Medija plejer može biti uvršten negde između računara povezanog internetom i TV prijemnika. Glavna razlika između raznih proizvođača DIR sistema jeste u ponudi, da li nude hardver i programske\npakete ili samo programske pakete. Za neke proizvođače, programski paketi su osnova njihovog poslovanja i na korisniku je da odabere odgovarajući hardver. Drugi proizvođači su havrdverski bazirani i njihovi sistemi dolaze u sastavu sa posebnim medija plejer programskim paketom. Takođe, ukoliko je hardver uključen, postoje dve alternative: pažljivo konfigurisan PC hardver ili namenski hardver koji je specijalno projektovan za upotrebu kao medija plejer.\n4.2.1 DIR sistemi na principu pc računara\nRačunari poseduju sve karakteristike da postanu medija plejeri. Potrebno je dodati samo odgovarajući program. Takođe, uvek postoji mogućnost da se nadograde elementi hardvera. Kada se koristi konvencionalni personalni računar kao medija plejer, njegovo kućište je ispunjeno, isprepletano, sa kablovima elektičnog napajanja i ventilatorima. Kada se koriste laptop računari, oslobađa se od napajanja i ventilatora, ali se ne može bez ventilatora procesora. Operativni troškovi personalnog računara su veliki usled velikog broja komponenti, kao što su ventilatori, hard diskovi, koji nakon određenog vremena usled kvara ili dotrajalosti zahtevaju zamenu novim komponentama. Ukoliko se programi kupuju posebno, veoma je važno odabrati odgovarajući hardver. Jedno rešenje je konsultacija sa proizvođačom programskog paketa i preporuka odgovarajućeg hardvera, koji radi dobro sa njegovim proizvodom. Takođe, dobar izbor je i kupovina hardvera i programa od istog dobavljača kao jednu celinu. Primena Medija plejera baziranog na konvencionalnom personalnom računaru zavisi od programskih dekodera za video zapise. Ovo je kompleksan zadatak koji zahteva dosta od sposobnosti obrađivačkog rada procesora. Jedan od načina da se oslobodi glavni procesor jeste upotrebom grafičkih kartica visokih performansi. Međutim, to je svakako veoma skupo rešenje. Većina displej uređaja ima VGA ulaz, pa se jednostavnije grafičke kartice mogu koristiti. Međutim, ukoliko je potreba za visokim kvalitetom digitalne sprege, koriste se grafičke kartice sa DVI ili HDMI spregom. Ove visoko kvalitetne grafičke, kartice često imaju procesore koji stvaraju veliku toplotu i imaju ventilatore. Ovo je nešto na šta treba obratiti pažnju kada su u pitanju dugoročni operativni troškovi.\n4.2.2 Namenski hardver za DIR sisteme\nJedan od najbitnijih razloga za upotrebu namenskog (specijalizovanog) medija plejer hardvera jeste postojanje odvojenih čipsetova koji upravljaju video dekompresijom. Video dekompresija je najzahtevniji zadatak medija plejeru. Sa namenskim video dekompresionim hardverom, glavni procesor ne mora da upravlja tim zadatkom. Većina namenskih medija plejera prilagođena je za MPEG-2 ili MPEG-4 i MPEG-4 AVC (H.264) deko-diranje jer postoji dosta čipsetova namenjenih za TV resi-vere koji mogu jednostavno biti adaptirani za upotrebu kod medija plejera. Ovi formati su proizvod iz sveta emitovanja. Pošto ne postoji mogućnost za promenu karakteristika grafičke i video sprege kod medija plejera sa namenskim hardverom, veoma je bitno znati šta se želi od samog starta. Većina namenskih medija plejera ima analogni video zajedno sa VGA izlazom. Napredniji modeli često imaju DVI ili HDMI spregu. Slika 4. prikazuje anatomiju namenskih medija plejera.\nSlika 4. Medija plejer sa namenskim hardverom.\n5. Distribucija sadržaja u DIR sistemima\nDistribucija fajlova može biti manuelna upotrebom DVD diskova, korišćenjem flash memorije ili preuzimanjem sadržaja sa e-mail ili interneta, a onda manuelno prebačena na medija plejer. Ovaj način prebacivanja elemenata sadržaja svakako nije praktičan, pa se iz tog razloga u složenim sistemima izbegava. U složenim sistemima distribucija sadržaja je automatska. Medija plejeri mogu biti podešeni da automatski ažuriraju, odnosno potražuju novi sadržaj sa glavnog računara u prethodno podešenim vremenskim intervalima. Može biti podešeno da na svakih sat vremena medija plejer proverava da li ima novi sadržaj. Ovakav način distribucije može biti realizovan uz pomoć interneta ili satelita.\nSlika 5. Sistem distribucije elemenata sadržaja\nPrednost DIR sistema kao novog medija jeste to što obuhvataju najveći deo ostalih medija i zaokružuju ih u jednu celinu. Osnovne prednosti ovog medija u odnosu na statične medije oglašavanja su u lakoći izmene sadržaja, prikazivanje animiranog sadržaja i prilagođavanje sadržaja u zavisnosti od interesnih grupa. Takođe, u značajnoj meri smanjuju troškove i postavljaju sistem informisanja i reklamiranja na jedan novi, viši nivo. U budućnosti se očekuje pad cena hardvera i niske cene skladištenja velikih količina podataka. Budućnost će sasvim sigurno obezbediti veće, bolje, tanje i jeftinije displej uređaje. Ovo će uveliko povećati broj mogućih primena za sve vrste digitalnih informaciono-reklamnih sistema.\nLars-Ingemar Lundstrom: Digital Signage Broadcasting, Focal Press, 2008.\nUdički B., Živanov M.: Tehnologija ravnih displeja, diplomski rad, FTN, Novi Sad, 2005\nBranislav Knežević, Fakultet tehničkih nauka – Novi Sad, Katedra za elektroniku\nMiloš Živanov, Fakultet tehničkih nauka – Novi Sad, Katedra za elektroniku\nPrethodni tekstABB upravljački uređaji povećavaju proizvodnju šećera za 20 procenata\nSledeći tekstDARPA bira Carnegie Mellon za razvoj samostalne sposobnosti za „Leteći Automobil“\niDoorCam – Vidite ko Vam je pred vratima i kad niste...